text:
WILLEMSTAD — Fin di siman benidero e gran dia ta yega kaminda Federashon di Ahedres Kòrsou (FEDAKO) ta organisá otro kampeonato nashonal di ahedres pa nos ahedresistanan femenino. Ya ta di 5 aña konsekutivo ku FEDAKO ta organisá e evento anual aki. Manera tabata e kaso durante e añanan anterior e kampeonato femenino lo tuma lugá den e sala di konferensia di Lions Dive & Beach Resort, kual atrobe ta spònser di e evento.
E kompetensia ta konsistí di 5 buèlta. Tres partido lo tuma lugá riba djasabra 1 di òktober, kuminsando 11 ’or di mainta i lo hunga dos partido riba djadumingu 2 di òktober kuminsando 1 ‘or di mèrdia. Seremonia di premiashon i klousura lo tuma lugá riba djadumingu 2 di òktober pa 6 ‘or di atardi.
Partisipashon ta habri pa tur nos damanan lokal. Lo tin premionan adishonal disponibel pa 2 diferente kategoria di edat. Ademas e partisipantenan por akumulá punto durante e evento pa por representá Kòrsou den eksterior.
Un invitashon spesial ta bai na nos damanan en partikular pa bin partisipá i na tur amantenan di ahedres en general pa bin presensia i gosa di e weganan. Tur e 5 damanan ku a kaba di representá nos pais na e olimpiada di ahedres resientemente na Azerbaijan tambe lo partisipá.
Inskripshon ta kosta fl. 10,– pa adulto i fl. 5 pa ahedresistanan menor di 21 aña. Tin posibilidat pa inskribí riba e djasabra mes di e evento for di mitar di dies te dies ‘or di mainta.
Durante e evento prinsipal e kampeon aktual Ursus van Bemmelen, a asepta pa hunga dos partido di reto kontra dos hungador fuerte. Ursus van Bemmelen kende a kaba di haña e título di Maestro Fide durante e Olimpiada di ahedres na Azerbaijan, lo hunga kontra di e promé retador riba djasabra 1 di òktober pa 2 ‘or di mèrdia i kontra e di dos retador djadumingu 2 di òktober pa 11:00 ‘or di mainta. E dos partidonan aki lo tuma lugá den mesun sala na Lions Dive & Beach Resort i nan tambe ta primintí di bira sumamente interesante.
Pa mas informashon riba e evento aki por manda un mail na jimmyizijk@gmail.com of yama na 512 0007.


c: text/html

text:
Durante un conferencia di prensa, pediatra Dr. Jamiu Busari hunto cu director di hospital Sr. Jacob Vroegop, a lansa oficialmente e proyecto Jump18. Jump18 ta un proyecto lidera pa Dr. Busari y ta enfoca ariba e salud di e mucha- y hobennan na Aruba cu ta sufri di sobrepeso of obesidad.
Jump18 ta un programa specialmente pa mucha entre 4 y 18 aña di edad, cu tin sobrepeso of obesidad. E programa ta consisti di 6 luna y ta enfoca ariba 4 pilar; educacion, alimentacion, actividad fisico y investigacion. E programa ta consisti tambe di consulta cu un pediatra, un dietista y un case manager.
E team di e proyecto Jump18 ta consisti di cinco hoben Arubiano cu hunto cu Dr. Busari a mira e necesidad pa crea un proyecto pa conscientisa y enfoca ariba e salud di nos muchanan. “E proyecto ta bay over con nos por cambia e estilo di bida di e muchanan aki na Aruba y mientras nos ta bezig ta cambia e estilo di bida nan mester por disfruta di e proceso aki”, Dr. Busari a bisa.
Busari ta splica cu segun informe di UNICEF, aki na Aruba sobrepeso y obesidad ta un di e problemanan mas grandi entre muchanan y hobennan di 4 pa 18 aña di edad. Loke tambe el a enfatisa ta cu aki na Aruba, segun un informe World Health Organization (WHO) ta mustra cu un gran cantidad di baby cu ta nace aki na Aruba ta mas grandi cu e promedio normal.
“Esaki kiermen, si nos kier evita e problema di sobrepeso y tur e problemanan cu ta bin hunto cune, cu durante e prome 1000 dianan despues di nacemento di un baby nos mester cuminsa cu diferente manera of intervencion pa evita sobrepeso y obesidad”, Dr. Busari a splica.
E meta di e proyecto Jump18 ta pa den e proximo lunanan of añanan ta, di un manera hopi agradabel, laga e muchanan hunto cu nan mayornan participa den e proyecto unda cu nan lo come mas saludabel, unda cu nan lo ricibi mas informacion di con pa come saludabel y caminda nan lo tin mas movecion. “Mi ta spera cu hunto cu e comunidad di Aruba nos por mehora e salud di nos muchanan”, el a bisa.
Director di hospital, Sr. Jacob Vroegop, tambe a hiba palabra y a enfatisa cu e proyecto aki ta pa e muchanan, y nan mayornan tambe, pero specialmente pa e muchanan mehora nan salud. El a splica cu ta hopi importante pa tin un hospital cu por yuda tur persona cu tin mester di ayudo, y problemanan cu por wordo evita, manera sobrepeso y obesidad pa un gran parti mester traha riba dje y introduci prevencion. “Mi ta kere cu Jump18 nos a dal e prome stap chikito pa traha riba e problema aki”, el a bisa.
“Realmente mi ta spera cu Jump18 un programa grandi por cuminsa, y e minister di salubridad y turismo, Minister Dangui Oduber, a anuncia caba cu a pe siguiente periodo di gobernacion, prevencion pa sobrepeso y obesidad lo bira un punto hopi importante. Mi ta spera cu hunto cu nos e por bisti e handschoen y yuda nos combati esaki”, el a agrega.
Sr. Vroegop a indica cu e lo dura un tempo largo prome cu por logra un cambio di estilo di bida saludabel na Aruba, pero e tin e confiansa, y speransa tambe, cu dentro di varios aña y varios generacionnan cu e proyecto chikito aki por garantisa finalmente cu e poblacion di Aruba por bira mas saludabel.
Sr. Vroegop a gradici e sponsornan di e proyecto aki y cu un alegria grandi, hunto cu e team di Jump18, a ricibi un check di parti di Ennia, un di e sponsornan, pa 10 mil florin cu lo contribui na e comienso di e proyecto aki. Alabes el a expresa su orguyo di e team completo di Jump18. “Mi ta sumamente orguyoso cu e comienso di Jump18 y di tur esunnan cu a traha riba dje y di tur e sponsornan cu a haci e comienso di e proyecto aki posibel”.

robotstxt: allowed

filter: keep


text:
E lo ta un actividad excepcional cu lo tuma luga dia 26 di mei den oranan di madruga. E lo ta e prome eclipse lunar di 2021, cu además lo ta un superluna y un “luna di sanger”.
Un eclipse lunar total ta tuma luga ora cu Mundo ta pasa entre e Luna y Solo causando un sombra riba e luna. E tres curpanan celeste mester ta perfectamente alinea pa esey tuma luga.
Durante e eclipse, e Luna ta bira manera cora debi cu e luz solar no ta yega directamente na e Luna sino cu parti di e luz ta wordo filtra pa e atmosfera terrestre y ta proyecta riba nos satélite e colornan manera cora y oranje.
E efecto aki ta conoci popularmente como “luna di sanger”.
E eclipse lunar total di 26 di mei lo tin un duracion di 15 minuut y lo ta visibel den gran parti di Zuid America y costa west di Merca.
E lo ta parcialmente visibel na algun parti di Centro America y oost di Zuid America. Tambe por mira esaki na e parti oost di algun pais Asiatico manera Oceania.
Esaki ta e prome di e cuatro eclipsenan cu lo tin den 2021. Dia 10 di juni lo tin e siguiente: un eclipse solar anular. Lo tin otro eclipse lunar dia 18 di november y e ultimo ta un eclipse solar total dia 4 di december.


text:
WILLEMSTAD - Dia 25 di yüli último gerensia di APC a duna un toke èkstra na e dia di penshonado. Manera pa hopi aña kaba ta un tradishon ku APC ta duna un aporte na organisashon di selebrashon di e dia di penshonado dor di e organisashon di penshonado UPAH. Banda di esaki APC ta sòru pa na ofisina tambe penshonadonan ku bin atendé kualkier asuntu, risibí un atenshon spesial riba e dia aki..
Vishon di APC
APC su vishon ta duna kontenido na e posishon ku APC ta trahando na dje pa awor i futuro. Esta ku nos ta e ekspertonan di penshun i invershon di Kòrsou. APC ta hopi ambisioso i ta traha konstantemente pa yega na inovashonnan. APC ta sinti su mes e lider di merkado i tin un drive enorme. Esakinan a hiba nos na e idea di posishonamentu di marka: Esta APC ta e Google di e mundu di penshun: moderno, inovativo, kreativo, fuerte, kurashi, agresivo, plasentero, ta un tim, tin vishon i ambisioso. Den un palabra Firmemente inovativo.
Un penshun di APC ta hopi variá
Riba dia di penshonado Gerensia di APC a sòru pa duna un atenshon spesial na algun penshonado. E aña aki a trata aki di 5 penshonado ku ta resortá komo number 82 riba e lista alfabétiko di e diferente produktonan di penshun ku APC ta brindá. Manera penshun di behes, penshun di biudo(a), penshun di wérfano, penshun di inbalides i penshun di biudo (a) èkstra ordinario.
Pakiko e number 82?
Ta bon pa spliká kon APC a yega na e number 82. E fondo di penshun kual tabata ántes APNA i ku despues ku Kòrsou a bira outónomo den Reino a bira APC, huntu tin 82 aña di eksistensia. I a base di esaki a bai mira riba e lista ken ta e personanan ku ta number 82 ku ta risibí un di e tipo di penshunnan ku APC ta paga na su penshonadonan.
Un apresio i felisitashon speshal
Tabata direktor athunto di APC sr. Ramiro Griffith ku a hiba palabra di apresio i felisitashon na e 5 penshonadonan ku tabata presente na APC. Despues ku sr. Griffith a finalisá su disertashon, koleganan di e departamento di servisio na kliente di penshun a entregá kada un di e 5 penshonadonan skohé un “tablet” komo regalo. Esaki mirando e echo ku práktikamente tur kos ta digitalisando i APC pronto lo bai ta kompletamente digitalisá i ku uso di papel tei bira tur dia ménos, ta motibu pa a yega na e idea pa duna kada un di e penshonadonan un empuhe den e direkshon pa digitalisashon.
E sinku penshonadonan ku a risibí nan “tablet” ta sr. Paul Burgos, sra. Angela Franken-Balentina, sra. Lidilia Heiland, srta. Shanty Trenidad i sr. Shurton Ijziek. Nan a keda hopi kontentu ku e atenshon ku nan a risibí di parti di APC. Un biaha mas APC ta demonstrá ku nos tei pa kuida kada un di e aproksimadamente 21.000 partisipantenan di kua 10.600 penshonado su penshun dor di hiba un maneho di invershon sólido i kuidadoso. APC tei pa sigui traha na bienestar di nan tur i tambe pa Kòrsou dor di duna empuhe nesesario pa revitalisá nos ekonomia hasiendo invershonnan di kalidat.


text:
KOMUNIKADO DI PRENSA
Dia 30 di mei 2012.
Gobièrnu ta tuma e ruta mas kòrtiku pa ekonomisashon
No ta hasi kaso di kontribushon di VIPP
WILLEMSTAD – Ya riba dia 16 di desèmber 2011 VIPP (e asosiashon di importadó di remedi) a entregá su ideanan na gobièrnu di Kòrsou pa rápidamente ekonomisá 14% riba e partida pa gastunan di remedi. Sentral den esaki tabata e modelo ku Aruba a apliká anteriormente. Originalmente e partnernan di kombersashon den e Tim Transitorio tabatin simpatia pa e ideanan aki, pero gobièrnu a bari tur sugerensia for di mesa. Ya ku VIPP ta sinti ku a tuma nan hasi, e asosiashon ta resistí e medidanan di ousteridat ku gobièrnu ta imponé awor ku lo tin un impakto negativo riba e gremio, pero ku ya na yüni awor lo peligrá e suministro di remedi na Kòrsou.
Danki Dios ku presidente Yves Schoop di e Tim Transitorio (ántes Task Force Gezondheidszorg) a kontradesí e ponensia di minister Jacinta Scoop-Constancia komosifuera ku e importadónan no a tuma e oportunidat pa un diálogo. Di pursi, e sa muchu bon ku for di fin di aña pasá VIPP a tuma e inisiativa pa kombersá. Na fin di aña pasá i na kuminsamentu di e aña aki nan a reuní na vários okashon. Esei tòg no ta mengua nan frustrashon ku den e desishon ku gobièrnu di Kòrsou pa implementá entrante dia 1 di yüli awor finalmente no a hasi nada ku e kontribushon di VIPP.
Modelo di Aruba
Riba petishon di VIPP dia 24 di novèmber 2011 e promé kombersashon a tuma lugá; despues a sigui deliberashonnan dianan 16 di desèmber, 27 i 30 di yanüari i 6 ku 16 di mart ora e desishon di gobièrnu di 22 di febrüari tabata konosí i kaminda no por haña nada bèk di e tandanan anterior di kombersashon. Ministerio di salú, medioambiente i naturalesa (GMN) i SVB (Banko di seguro sosial) tambe a partisipá na e diálogo di fin di aña pasá. Nan señor Schoop tambe a informá dia 17 di desèmber ku durante “otro reunion fruktífero ku miembronan di VIPP a yega na e siguiente akshon/palabrashonnan”. A palabrá entre otro:
– E importadónan ta entregá nan lista di preis di remedi na SVB i servisionan gubernamental.
– E minister di GMN lo pidi e importadónan un paro di preis entrante 1 di yanüari e aña aki pa tres aña a base di e listanan di preis ku nan a entregá.
– Gradualmente lo baha e márgen di ganashi di e importadónan: ku 5% na 2012, 1% na 2013 i 1% na 2014. Asina ta redusí e márgen máksimo di ganashi di e importadónan te 30% entrante dia 1 di yanüari 2015.
– Ademas, e minister di GMN lo manda pidi e industria farmaseutiko (alrededor di 15 fábrika i laboratorio, etc.) un redukshon di 7% riba e preis di kosto òf e preis di importashon pa e periodo di por lo ménos 3 aña. Un miembro di VIPP a ofresé gobièrnu un modelo pa un karta asina.
– Den e 3 añanan aki gobièrnu no ta tuma mas medida drástiko ku ta afektá e importadónan.
– Kada seis luna VIPP ta evaluá ku tur envolví progreso di e proseso aki.
– Atraves di e sekshon di Finansa gobièrnu ta traha un lei ku ta determiná e término máksimo ku mester paga e kuentanan di importadó i botikanan di moda ku ta redusí e término máksimo di pago te 4 a 6 siman – na lugá di e aktual situashon kaminda esaki por varia di 3 luna te un aña.
– Ademas lo wak kiko e efekto ta pa kaha di gobièrnu si eliminá derecho di importashon i OB riba remedi òf si den sierto kaso instansianan di gobièrnu no ta kumpra mas na botika, pero direktamente na e importadónan.
E medidanan pa un redukshon den fase di e márgen di ganashi ta konforme e modelo ku Aruba a apliká ku éksito pa manehá e gastunan aki. Ku eksepshon di e original reakshon positivo di señor Schoop, VIPP nunka mas no a tende nada mas di su sugerensianan.
Konsternashon
E lista di echo aki ta proba ku VIPP di un forma konstruktivo a drenta diálogo ku gobièrnu i tabata ke kontribuí un granito. P’esei e konsternashon tabata asina grandi ora a resultá ku gobièrnu a bari tur palabrashon for di mesa i ku dia 22 di febrüari den konseho di minister a aseptá un ordenashon kaminda e ministernan di finansa, di desaroyo ekonómiko i di GMN ta prepará medidanan ku ta bai muchu mas leu. Gobièrnu su meta ta puramente pa ekonomisá muchu mas. Meimei di e luna aki gobièrnu a remplasá e ordenashon pa un dekreto ministerial pa por implementá e medidanan muchu mas rápido sin tin nodi akudí promé na tur sorto di hunta konsultativo. E minister di desaroyo ekonómiko no ta simplemente baha e márgen di ganashi di e importadónan dia 1 di yüli awor, pero e ta baha e mark-up (e márgen di ganashi mas gastu di kompra i tur gastu operashonal) den un tiru ku 20% pa tur importadó. Tambe gobièrnu ta kere ku e por baha e preisnan di e suministradónan strañero manera e haña ta bon. Ni sikiera nan no yega na un konvenio ku e fábrikanan den eksterior i e pregunta grandi ta si e suministradó lo sigui ofresé su produktonan na e preis mas abou ku gobièrnu a stipulá unilateralmente. Loke si ta un echo ta ku gobièrnu ta trese e suministro di remedi na Kòrsou na peliger. Finalmente, na momento ku dentro di poko e importadónan lokal i e botikanan no por disponé mas di e remedinan, ta e pashènt ta hiba vra aworó ora e keda sin por haña e remedi ku e mester.
PERSBERICHT
30 mei 2012.
Regering neemt kortste weg naar bezuinigingen
Overheid negeert voorstellen VIPP
WILLEMSTAD – Al op 16 december 2011 heeft de Vereniging van Importeurs van Pharmaceutische Producten (VIPP) de Curaçaose overheid ideeën aan de hand gedaan om een snelle besparing van 14% door te voeren op de post uitgaven voor geneesmiddelen. Centraal daarin stond overname van het model dat Aruba eerder had toegepast. Aanvankelijk leken de gesprekspartners in het Transitie Team daar voor te voelen, maar de regering heeft alle suggesties van tafel geveegd. Omdat de VIPP zich zwaar tekort gedaan voelt is de organisatie in verzet gekomen tegen de door de regering opgelegde bezuinigingen die niet alleen negatief uitpakken voor de sector, maar ook al in juni de levering van medicijnen op Curaçao op de tocht zetten.
Goed dat voorzitter Yves Schoop van het Transitie Team (voorheen Task Force Gezondheidszorg) de bewering van minister Jacinta Scoop-Constancia heeft weersproken, als zouden de importeurs de kans op dialoog hebben laten varen. Immers, hij weet dat de VIPP eind vorig jaar het initiatief nam tot overleg. Er is eind vorig en begin dit jaar meermalen vergaderd. Dat maakt het niet minder frustrerend dat in het uiteindelijke besluit dat de regering van Curaçao heeft genomen om per 1 juli a.s. door te voeren niets gedaan is met de bijdrage van de VIPP.
Model Aruba
Op verzoek van de VIPP vond op 24 november 2011 het eerste gesprek plaats; daarna volgden nog besprekingen op 16 december, 27 en 30 januari en 6 en 16 maart toen het regeringsbesluit van 22 februari al bekend was en waarin niets van de eerdere overlegrondes was terug te vinden. In het overleg van eind vorig jaar waren ook het ministerie van GMN (gezondheid, milieu en natuur) en de SVB (Sociale Verzekeringsbank) van de partij. Zij zijn ook door de heer Schoop op 17 december geïnformeerd dat tijdens “een wederom vruchtbare meeting met de leden van de VIPP de volgende acties/maatregelen zijn afgesproken”. Die afspraken hielden in:
– De importeurs leveren prijslijsten van geneesmiddelen in bij SVB en overheidsdiensten.
– De minister van GMN verzoekt de importeurs om een prijsstop per 1 januari dit jaar voor 3 jaar op basis van de ingediende prijslijsten.
– Trapsgewijs gaat van de winstmarge van de importeurs omlaag: met 5% in 2012, 1% in 2013 en 1% in 2014. Zo wordt de maximale winstmarge van de importeurs per 1 januari 2015 teruggebracht tot 30%.
– Daar bovenop verzoekt de minister van GMN de farmaceutische industrie (circa 15 fabrieken, laboratoria, etc.) een korting op de kostprijs of importprijs van 7% voor de periode van minstens 3 jaar. Een VIPP lid bood de overheid een voorbeeld voor zo’n brief aan.
– In die 3 jaren neemt de overheid geen aanvullende ingrijpende maatregelen die de importeurs treffen.
– De VIPP evalueert met alle betrokkenen de voortgang van het proces elk half jaar.
– De overheid werkt via de afdeling Financiën en anderen aan een wettelijk vastgelegde betalingstermijn voor declaraties van importeurs en apotheken om de maximale betalingstermijn terug te brengen tot 4 a 6 weken – in plaats van de huidige situatie waar van 3 maanden tot een jaar niet ongebruikelijk is.
– Daarnaast wordt bekeken wat het de staatskas kost als de invoerrechten en OB op geneesmiddelen worden opgeheven of als de overheidsinstanties in bepaalde gevallen niet meer via de apotheken, maar rechtstreeks aan de importeurs betalen.
De maatregelen voor een gefaseerde verlaging van de winstmarge is conform het model Aruba waar deze beheersmaatregel met succes is toegepast. Met uitzondering van de positieve eerste reactie van de heer Schoop heeft de VIPP nooit meer een reactie gehad op deze suggesties.
Verbijstering
Uit de opsomming van feiten blijkt uit dat de VIPP positief de dialoog met de regering is aangegaan en ook een steentje heeft willen bijdragen. Groot was de verbijstering toen bleek dat de overheid alle afspraken opzij schoof en op 22 februari een Landsbesluit door de ministerraad joeg waarbij de ministers van financiën, economische ontwikkeling en GMN veel verdergaande maatregelen voorbereiden. De regering heeft puur bezuinigingen van een hogere orde voor ogen. De regering heeft medio deze maand het Landsbesluit vervangen door een ministeriële beschikking om deze ingrepen buiten allerlei adviesorganen sneller door te voeren. De minister van economische ontwikkeling verlaagt niet louter de winstmarge van de importeurs per 1 juli, maar de mark-up (winstmarge plus inkoop en alle operationele kosten) keldert ineens naar 20%. Ook denkt de regering de prijzen van de buitenlandse leveranciers naar willekeur te kunnen verlagen. Met de buitenlandse fabrikant is hiertoe niet eens een overeenkomst getroffen en de vraag rijst of de producten tegen de eenzijdig verlaagde prijzen nog wel zullen worden aangeboden door de leverancier. De overheid zet wel de geneesmiddelenvoorziening op het eiland op het spel. Het zijn uiteindelijk de patiënten die straks zonder de nodige medicijnen zitten, zodra zeer binnenkort de lokale importeurs en de apotheken niet meer over die medicijnen kunnen beschikken.


text:
Durante un fantastico anochi pa recauda fondo pa Colegio Laura Wenet Paskel su su biblioteca.
ORANJESTAD: Durante e fantastico anochi Black Tie fundraising party pa recauda fondo yuda nan yuda nos pa Biblioteca pa Colegio Laura Wernet a reconoce sr. Roy Angela. Roy Angela conocido deportista y comentarista a ricibi un grato sorpresa durante e fantastico anochi pa recaudafondo pa e biblioteca Colegio Laura Wernet Paskelorganisadonan a sorprende Roy Angela cu un bunitareconocemento pa tur locual a haci pa deporte di Aruba. Roy un gran deportista, awe te ainda un gran comentarista di deporte, a haci trabounan boluntario pa añas den diferentedeporte y pa cu esaki merecidamente a duna Roy Angela e anochi aki un reconocemento. Sr. Roy Angela sigur no ta un persona desconoci na Aruba for di mucha Roy tabata activoden e deporte di futbol, baseball, billard y softball. Minister Endy Croes a hiba palabra, alabes felicita Roy Angela y hacientrega di e reconocemento. E mandatario di Deporte a expresa cu ta un honor pe pa por entrega e reconocemento nasr. Roy Angela den nomber di e comision organisado. Roy ta un amigo di mandatario for di ora nan e tabata mucha. ‘Mi persona a lanta hopi jong den e mundo di deporte y mi tabata‘bad boy’ di Aruba Video Center, tempo cu sr. Angela tabatahungado grandi di e ekipo’, e mandatario a expresa. Asina nosa bira manera un tata y yiu. Mi a biaha cu nan pa Curaçao, Costa Rica y diferente otro pais. Como mucha di 10 aña mi mayornan tabata lagami bay. Roy tin hopi talento den deporte, e la hunga billard, futbol, baseball y softball riba nivelnanhalto. Asina mi conoce Roy y nos a keda for di mucha te nagrandi masha amigo cu otro te cu awe, rato rato mi ta bishitaRoy na cas. Minister Endy Croes a gradici sr. Roy Angela danki pa tur loke cu bo a haci, significa y bo aporte na deportepais Aruba.
Sr. Roy Angela su amplio trayecto como deportista:
Futbol
Sr. Angela a hunga voetbal den e ekipo di Atlantico Deportivo di Aruba. E tabata un hungado cu hopi talento. Roy a practicae deporte di futbol pa 10 aña. Na aña 1970 Roy a hunga den e seleccion hubenil di Aruba cu a bai hunga contra Curaçao y Boneiro pa wak ken ta gana e derecho pa forma parti diSeleccion di Antias. Despues Roy a bai hunga cu SeleccionAntias cu a gana medaya di plata na Weganan di Reino di aña1970 na Curaçao y Aruba. Na aña 1971 Roy a bolbe hungaden seleccion hubenil di Aruba como tambe den e SeleccionSenior di Aruba cua hunga contra Curaçao y Boneiro den e weganan Interinsular di 40 aña di AVB. Unda nan a gana e Seleccion di Boneiro. Despues na 1971 Roy a hunga un besmas den seleccion di Antias cu a gana medaya di plata den Weganan di Reino na Hulanda, huntu cu Ronald Albertus, Jubinald Martis, Eligio Koeyers, Riley Toppenberg, GerellPourier di Boneiru, Roy Maxwell, Reginald BayenaClemencia, Walter Curiel, Mau Maria, Jose Maduro, Herbert Rosalia, Donny Hernandez, Jozef Papito Nivillac, Erick Zanga Constancia. Na aña 1972 Roy a hunga cu seleccion di Aruba contra e club profesional Millionarios di Colombia, caminda Roy a anota 1 gol di freekick.E mesun aña sr. Angela a haya chens di bira profesional cu ekipo Millionarios di Colombia. Roy a haya un contract di 3 luna cu nan. Den mesun aña Roy a bolbe hunga den e seleccion hubenil di Aruba cu a hunga contra Curaçao y Boneiro. Roy a hunga 6 wega den e seleccion grandi di Aruba y a anota 2 gol.
Logronan:
– 1970 medaya di plata cu Seleccion Hubenil di Antias den Weganan di Reino na Curaçao y Aruba.
– 1971 medaya di plata cu Seleccion Hubenil di Antias den Weganan di Reino na Hulanda.
Baseball
Sr. Angela a cuminsa hunga den little league cu edad di 8 añaden ekipo di Hurricane. Roy a cuminsa hunga den Doble A pa Sta. Cruz Stars cu despues a bira J&B Sta. Cruz, Sibonne, Santa Cruz Royals y Aruba Video Center. Na 1976 Roy dal homerun over di muraya contra Budweiser. Na aña 1976 Roy a dal homerun pa Sibonne contra Wild Cats Felipe II den Copa Antiano. Na aña 1982 Roy a hunga den Seleccion di Aruba cu a hunga contra Curaçao y Sint Maarten pa forma Seleccion di Antias cu tabata bay hunga Weganan Centro Americano y del Caribe na Cuba. Sr. Angel a hunga baseball te cu e edad di 24 aña den Doble A.
Internacional:
Na 1979 Roy tabata den e pre-seleccion di Hulanda comopitcher di e ekipo Quick. Roy pitcha mesun aña pa Quick gana Storks na Hulanda. Na aña 1983 Roy hunga den Seleccion di Antias cu a hunga Weganan Panamericano naCaracas Venezuela. Na 1983 Roy a hunga cu Seleccion di Antias cu a perde contra Puerto Rico y Roy sali miho batedopa Antias cu 2 hit den 4 turno. Na 1987 Roy a hunga den Selecion di Aruba den e Copa Intercontinental na Santiago de Cuba.
Logronan:
– 1974 di 2 luga den bateo cu average di 333.
– 1975 di 2 luga den bateo cu average di 359.
– 1975 lider den doblete cu 7.
– 1976 sub campeon AA di Aruba cu Sibonne.
– 1976 sub campeon AA di Antias cu Sibonne.
– 1976 campeon honronero di cas di Aruba ku Sibonne.
– 1976 di 2 den bateo cu average di 359.
– 1976 lider den hit conecta cu 23.
– 1976 di 3 luga den careda empuha 12.
– 1978 promedio bateo average 311.
– 1978 di 2 luga den doblete cu 6.
– 1981 campion AA di Aruba cu Aruba Video Center.
– 1982 di 3 luga den bateo cu average 369.
– 1985 campeon AA di Aruba cu Aruba Video Center.
Billard
E deporte di billard sr. Angela a practica cu su 35 aña. Ela hunga den Sportboys Biljart Team. Na aña 1984 ela bai train pa forma parti di Seleccion di Aruba den billard.
Logronan:
– 1984 campeon di Aruba como hungado di Sportboys BillardTeam.
Softball
Roy a hunga cu 18 aña softball. Ela hunga den e ekipoChuchubi y diferente biaha e tabata miho batedor. Roy hungatambe den ekipo Honda, di cual na aña 1978 e tabata e mihobateado cu 6 hit den 15 turno cu un average 400. Na aña 1979 Roy tabata den e Seleccion di a di Aruba cu a hunga contra Seleccion Curaçao.
Logronan:
– 4x Campeon cu ekipo Aruba Video Center.
Minister Endy Croes den nomber di Gobierno di Aruba ta felicta e organisadonan cu un tremendo evento pa recaudafondo pa Colegio Laura Wernet Paskel, alabes ta felicita sr. Roy Angela cu e reconocemento bon mereci. Cu e deseo, disciplina, dedicacion y determinacion bo ta logra bometanan!!


text:
PUNTA CANA (R.D.) — E ekipo di Liga Pabou Little League den gran forma ta para Cuba ku tabata invikto den e kompetensia di Little League Seri di Karibe na Punta Cana. Den e gran final e ekipo di Kòrsou despues di tabata atras 1 pa 0 finalmente ta sali di porta grandi ganando ku e skor di 3 pa 1 i asina tambe titulá kampion di Karibe i tan bai representá Karibe den e Seri Mundial di Little League na Williamsport.
Resultado Kampionato Sur Amerikano Femenino
EKUADOR — Ayera Korsou a hunga su di 3 wega den e kampionato sur amerikano di softbol femenino senior. Den e wega Korsou a kai vensi ku skor di 5 pa 3 den extra inning.
Awe nos ta bai nos di 4 wega kontra di Brasil e ora di wega ta 11:40 AM.
Korsou ta Perde un i Gana Otro den Kampionato Sur Amerikano Femenino
EKUADOR — Djasabra dia 4 di yuni Korsou a sali ku su prome wega kontra Peru nos a perde ku Skore di 5 pa 1. Picher Perdedor tabata Leonela Elisabeth miho Bate Maximiliana THAIMA 2-1.
Dia 5 di yuni nos a topa e ekipo Argentina 21. Bou di lansamentu di J’Dah Girigorie nos a blankia Aregentina 21 ku skore di 8 pa 0 Picher ganador J”Dah Girigorie miha bate Jandely RICARDO i Anias Piar di 2-2
Salida di Selekshon Nashonal di Softbol
WILLEMSTAD — Komo parti di e proyekto ku nos di Curaçaose Softball Bond (CSB) a start na aña 2017 di kual nos a titulá Kampion na aña 2019 di e Torneo Sur Amerikano Femenino Señor na Ekuador, nos a bolbe haña invitashon pa partisipá den e magno evento aki. Komo ekipo kampion di e lastu kompetensia e organisadónan di e torneo a hasi un apelashon fuerte pa Kòrsou su ekipo Nashonal Femenino pa nos bin defendé e título di Kampion di sur Amérika na Argentina; E torneo lo tuma lugá e aña aki 2 di yüni pa 12 di yüni 2022 na Buenas Aires Argentina.
Despues di un preparashon intensivo a yega e ora pa nos selekshon subi avion pa bai Argentina. Na Argentina 4 miembro mas lo djòin e grupo ku a sali for Kòrsou pa kompletá 16 hungadó. Djaweps 2 di yüni 2022 pa 10or AM nos lo reuní e hungadónan na airopuerto pa saka un foto promé ku nan subi avion. Nos ta konta ku Bo(so) presensia.
Roderick Bernadina ta Keda ku Royal Scorpions
WILLEMSTAD — Hopi tabata e rumor nan rondoná tras di e desishon ku Roderick Bernadina AKA Mozzy lo tuma, en konekshon ku su karera den nos kampionato di beisbòl dòbel A 2022. Despues ku e la bira liber, bastante organisashon a aserk’e pa e join nan, pero nos ta sumamente kontentu di anunsiá ku Mozzy a disidí di keda kas.
Pa nos gran siguidó nan di beisbòl Mozzy sigur no tin mester di masha introdukshon. Pa hopi aña e la bin ta profila hopi bon den nos liga di dòbel A i tambe a forma parti di nos Selekshon aña pasa kaminda nan a bai ku e título máksimo den e kampionato di Caribbean Cup 2021.
Pa nos di Royal Scorpion ta un plaser enorme di por siguí konta ku su sosten pa e próksimo aña nan. Awor si nos por bisa ku nos ta kla pa temporada 2022 ranka sali pa nos bringa pa nos título di kampion e aña aki i tambe aña nan benidero.
Nos ke invitá tur fanátiko i miembro di Royal Scorpions pa siguí nos riba nos red nan social i keda pendiente pa mas informashon, anunsio i vários tremendo aktividat ku tin den tapara pa tur fanátiko i miembro.
SENA DI S.V. PICHINGOLO
WILLEMSTAD — Djabièrnè dia 20 di mei 2022, S.V. Pichingolo Nissan/Kia a organisá un ameno sena pa tur su miembronan komo gradisimentu pa e tremendo aña 2021 i tambe pa selebrá e di 49 aniversario di e organisashon di spònser pa e prestigioso empresa “Universal Motors”, representante di e markanan di outo “Nissan” i “Kia”.
E sena a tuma lugá na e prestigioso restorant “La Hacienda Olivia” serka Michael Grunning. Animashon tabata manera tur djabièrnè na enkargo di e tremendo duo ku ta konsistí di e gran músiko Axel Pikero i e fabuloso kantante July Bridgewater.
Promé di a saboriá e dushi sena a hiba palabra primeramente sr. Ralph Pereira, ku na nòmber di direktiva a gradisí tur e miembronan pa e tremendo aña 2021 i motivá nan pa sigui trahá ku e mesun entusiasmo i dedikashon den aña 2022.
Seguidamente sr. Glenn Engelhart, di e komishon organisadó huntu ku sra. Nadira Romano-Louisa, a dirigí algun palabra na e presentenan.
E último orado tabata sr. Fenton Thomasita ku a introdusí e bunita i humilde premio anual di estímulo, “Corva Lourens”.
Sra. Corva Lourens tabata un eks hungadó i miembro di direktiva di Pichingolo Nissan/Kia. Tanchi Corva, manera tabata yam’e, tabata un persona trahadó i hopi stima ku lástimamente a fayesé aña pasa. Komo rekonosimentu pa tur loke e la nifiká i hasi pe organisashon di Pichingolo Nissan/Kia, direktiva a disidí, ku aprobashon di su yunan Amanda i Dianthe van der Linde, pa introdusí den forma di un trofeo e premio anual di estímulo, “Corva Lourens”. Meta di e premio ta pa motivá e hungadónan pa nan hasi máksimo uso di nan talento i duna rekonosementu pa nan prestashon, kaminda dedikashon i disiplina ta hunga un ròl hopi importante. E trofeo a wòrdu diseñá i trahá pa “Fantasy Arts”. E bunita mensahe riba e trofeo ta bisa:
Trabou duru, sakrifisio, pèrseveransia, disiplina i mas importante, AMOR pa loke bo ta hasi, semper ta superá talento si talento no hasi sufisiente esfuerso.
E promé ganadó di e premio a resultá di ta e hungadó srta. Abigail Daal. Abi, apesar di no ta un hungadó regular, semper a hasi esfuerso pa e ta semper disponibel pa ora su mènedjer mester di sea su bate i/òf su wante. Prueba di esaki ta e gran hugadá (over the shoulder catch) ku Abi a hasi den “leftfield” pa terminá e último wega di kampionato regular di Pichingolo Nissan/Kia ku un triunfo.
Pa terminá, direktiva di Pichingolo Nissan/Kia ke hasi uso di e oportunidat aki pa gradisí tur esunnan ku di un òf otro manera a hasi e evento aki posibel i ta spera di por sigui konta ku nan kooperashon.
Liga Soraida Juliana ta klousura temporada 2022 i ta inisia treining di pre selekshon Junior i Senior League.
WILLEMSTAD — Despeus ku Liga Soraida Juliana a hunga softbal riba kasi tur e feltnan na Korsou, di Soto te felt Ricardo Elhage na Sta. Rosa, di Post 6 pa Buenavista, di Domi, Frank Curiel i Sam Bunting ball park na Brievengat, den e wikent di 6 i 7 mei ku a pasa, ekiponan pertenesiendo na Liga Soraida Juliana den e kategoria Minor, Little, Junior i Senior a hunga nan delaster weganan.
Un bon publiko a akudi na Post 6 pa a mira e ekiponan kumpli ku e minimo di
12 wega ku mester kumpli ku ne, pe Liga su divishonan ta elegibel pa
partisipa den e regional Latino Merikano ku lo tuma luga den luna di Yuli.
Puerto riko lo ta pais amfitrion.
Na 2019 Korsou a titula kampeon Latino Merikano divishon Junior. E titulo
kampeonil a hiba Korsou ne mundial di Williamsport Little League softball fast
pitch femenina. E pandemia a stroba ku na 2019 i 2020, korsou por a biaha i
defende su titulo kampeonil Latino America. Awor ku a suavisa medidanan
dirigi riba prevenshon di kontagio di Covid, Puerto rico a buta su mes
disponibel pa organsia e regional na nivel di Junior i Senior.
Liga soriada Juliana a apunta un comishon konisistiendo di sr. Bryan Goilo
Vise presidente di CLLS i sra. Isonette Polonius ku na nomber di direktiva, a
skrutina empenjo di e muchanan i forna e pre selekshon. A apunta e team
tekniko i ya e treining di e pre selekshon a kuminsa.
Direktiva di CLLS ta gradisi sponsernan ku a hasi e kampeonato 2022 posibel.
I Awor aki ta aserkando sponsernan atrobe pa yuda ku gastu mara na saka e
selekshon. Si akaso un kompania ke yuda,nan por tuma kontakto ku
Presidente sra. Manuela riba telefon 5296345.
Skèdjel Ultimo Siman Hope 2022
Kampionato Sòftbòl Maskulino Suspende
WILLEMSTAD — Nos ta lamenta di informa ku e kampionato Maskulino ku mester a kumisa awe nochi, fuera di nos alkanse, ta keda Suspende te proximo aviso. Nos ta purba te lastu momentu awe pa logra, pero sin exito.
Otro siman direktiva di CSB lo reuni ku organisashonan maskulino pa wak kon ta sigi despues.
Royal Scorpions ta Firma Richinelo Francisca
WILLEMSTAD — Si bo ta un bon siguido di Royal Scorpions bo lo a tuma nota ku algun dia pasa nos a saka un Gimmick pa rei kua ta e siguiente hungado ku nos a firma. Awel awe nos ta bai revela na boso e hungado misterioso ku tabata bai rond riba socialmedia. Nos ta papia aki di Richinelo Francisca miho konosi kumi “Nello”.
Hopi di boso konose Nello den e área artistiko komo kantante di Urban. Pero Nello no ta unikamente talento ku su bos pero tambe ku su brasa nan. Pa esun nan ku konose Nello hopi anja kaba sa ku Nello tabata un beisbolero i tabata tin e funshon di Pitcher. Awor aki después di 12 anja, Nello a tuma e desishon di forma parti di un organisashon di béisbol bek i a skohe e organishon di Royal Scorpions pa hasi e deput aki kune.
Pa nos di Royal Scorpion ta un plaser di por tine komo parti di nos organisashon i nos por sigura nos fanatikada ku nos ta kasi kla pa temporada 2022.
Nos ke invita tur fanatiko i miembro di Royal Scorpions pa sigui nos riba nos red nan social i keda pendiente pa mas informashon, anunsio i varios tremendo aktividat ku tin den tapara pa tur fanatiko i miembro.


text:
Kralendijk – “For di promé di novèmber, nos tabatin na tur binti hende ku a keda infektá ku Coronavírùs. Despues di sinku siman, ku un promedio òf 3 infekshon, siman pasá nos a mira 8 infekshon nobo na Boneiru. Danki Dios na e momentu akí, ku bon investigashon di fuente i kontakto, nos sa orígen di mayoria di e infekshonnan i por evitá mas infekshon.” Esaki ta loke dr. Marian Luinstra Passchier a bisa ayera durante enkuentro ku prensa.
“Den e periodo akí, nos tabatin kuater klùster, pues kuater grupo di infekshon. Tur kuater, a kuminsá ku un hende ku a keda infektá na Kòrsou. Tin bia tabata trata di un hende di Boneiru, òf tin biaha un hende di Kòrsou ku pa un tempu kòrtiku tabata aki.
Banda di esei, tabatin seis infekshon lòs. Dos a keda infektá pafó di Boneiru, di 4 otro, nos no sa kua ta e fuente.
Den e siguiente grafik ariba, ta mira ku mayoria hende ta keda infektá na trabou. Hendenan ta keda infektá na kas tambe òf serka amigu.
Nos ta preokupá ku e kontakto di hendenan. Den nos investigashon di kontakto, nos ta mira ku hendenan ku a keda infektá, den e dianan promé tabatin kontakto ku masha hopi hende. Hopi biaha nan tabatin kontakto tambe den grupo grandi. Hendenan no ta tene nan mes bon na medidanan. I asina nos ta kore riesgo ku un infekshon ta kondusí na hopi infekshon mas.
E simannan ku ta bini, ta bira interesante. Temporada di Pasku ta den kurpa. Tantu na Kòrsou komo na Hulanda tin un brote grandi.
Banda di esei, nos ta mira turismo ta oumentando. Mi ke pidi boso komo dòkter pa evitá grupo grandi i selebrá e dianan di fiesta den grupo chikitu. No brasa otro hende i tene distansia. Si bo tin fèrkout, no bai un sena di Pasku òf fiesta.
Huntu ku dòkternan di kas, Fundashon Mariadal, Ministerio di Salubridat Públiko, Bienestar i Deporte i otronan, nos ta prepará nos pa e bakunashon kontra COVID-19. Nos ta hasi esei pa despues bakuná mas tantu hende posibel na Boneiru.
Hende grandi, hendenan ku malesa króniko i personal di kuido ta bai promé. Ya nos tin algun luna ta preparando i awor e preparashonnan ta bai mas rápido. Nos mester tin sigur ku tur kos ta bon reglá promé ku nos kuminsá. Asina nos tin mas detaye, nos ta laga boso sa esei”, Marian Luinstra Paschier a bisa.


text:
Etty su pasion pa musica y amor pa humanidad a trece riba e idea pa deleita e publico di nos hendenan di edad respeta tur diabierna gratuitamente na Djiespie’s Place. Segun Minister Maduro cu hopi amor Etty ta brinda alegria den curason di nos hendenan di edad y laga su publico recorda momentonan bunita cu su cancionnan. Etty ta pone hopi ambiente riba diabierna atardi na Djiespie’s Place, mientras su publico ta move e curpa riba e ritmo di su musica. Un bunita acto di Etty pa asina nos adultonan mayor tambe por tin un luga pa bin socialisa y disfruta di e fin di siman. Su publico ta stime masha hopi.
Etty ta un di nos herencianan cultural cu a gana respet y aprecio di nos pueblo Arubano. Ela dedica su bida representando nos musica y cultura cu placer y dedicacion. Dios a dune un talento y ela regala pueblo di Aruba su cancionnan y asina enrikese e cultura musical di Aruba. Etty su contribucion na cultura di Aruba ta hopi grandi. Cu su bos unico e ta transmiti mensahenan pa alegra y consola hopi curason.
Minister di Cultura a trece dianti cu na e ocasion special aki Go Cultura Foundation, UNOCA, DCA y Ministerio di Cultura a uni pa brinda Etty e anochi special aki. “Un homenahe na Etty”, brinda cu hopi cariño, amor y calor di nos pueblo Arubano pa reconoce Etty su boluntad, añanan di trabao, creatividad, esfuerso y dedicacion. Ademas e mandatario a gradici un y tur cu a traha duro pa haci e homenahe aki posibel.
Minister Maduro a sigui trece dilanti cu e anochi aki pueblo di Aruba ta para keto y reflexiona riba tur locual Etty a haci pa Aruba, atraves di su profesion y talento musical. A gradici Etty pa inspira, motiva, alegra y consola e curasonan Arubiano por medio di su musica. Y tambe a gradici Etty pa su contribucion den formacion di nos hobennan como maestro di scol.


text: Diasabra mainta a drenta informe di cu un auto lo a bay dal riba cura di un cas na Amsterdamstraat, mesora a dirigi un patruya na e sitio. Na yegada di e patruya a bin compronde segun e damita sin rijbewijs ta bisa cu e tabata na stuur di e Toyota Marky a slip riba caminda muha ora di a bira e bocht y a bay dal e cura di e cas kibra. Pero e informacion aki ta dudoso ya cu a mira cu ta un mucha homber hoben a sali for di banda di e stuur di e auto y ora polis a yega e hoben a bay para na un distancia. Como cu ningun di tin rijbewijs y e doño di e auto mes a presenta polis a atende cu e doño. Afortunadamente ningun hende a resulta herida.


text:
wada
-
News
Seminario Anti-Doping a cuminsa
Diabierna 8 di juni a tuma lugar e Seminario Anti-Doping den cual specialistanan di RADO a trata e temanan di…Read More »
-
News
Seminario Anti-Dopahe organisa pa COA
Seminario Anti-Dopahe organisa pa Comite Olimpico Arubano bou auspicio di WADA y RADO lo ta e fin di siman aki…Read More »
-
News
COA, Wada y Rado a reuni cu Minister
Diabierna mainta Comite Olimpico Arubano, representa pa su presidente Sr. Roy Mezas hunto cu Secretaria General Sra. Nicole Hoevertsz y…Read More »
-
News
Seminario Anti-Doping
COA lo organisa e Seminario Anti-Doping e weekend benidero E weekend aki cuminsando diabierna 8 di juni te cu diadomingo…Read More »


text:
Resultadonan di Beisbòl Liga Grandi ayera:
- Chicago White Sox a pèrdè di Pittsburgh Pirates ku skor di 11-0
- Philadelphia Phillies a pèrdè di Baltimore Orioles ku skor di 4-0
- Cincinnati Reds a pèrdè di Detroit Tigers ku skor di 6-0
- Atlanta Braves a derota Boston Red Sox ku skor di 4-2
Pa Atlanta Andrelton Simmons no a konektá hit den 3 turno na bate. Andrelton tin un promedio di .267. Xander Bogaerts a konektá 1 honron(3) den 4 turno na bate ku 1 kareda anotá i otro empuha pa Boston. Xander tin un promedio di .289
- New York Yankees a pèrdè di Miami Marlins ku skor di 2-1
Didi Gregorius a konektá 2 hit for di kua 1 doblete den 3 turno na bate. Didi tin un promedio di .236. Den su ultimo 22 partidonan Didi a logra un promedio di .268, miéntras ku den su promé 34 partidonan e tabata bati pa un promedio di .204
- Toronto Blue Jays a pèrdè di New York Mets ku skor di 4-3 den 11 entrada
- Washington Nationals a pèrdè di Tampa Bay Rays ku skor di 6-1
- Cleveland Indians kontra Chicago Cubs a keda postpone
- Los Angeles Dodgers a pèrdè di Texas Rangers ku skor di 4-1
Kenley Jansen no a picha den e partido aki. Kenley e temporada aki tin 9 partido salba ku un rèkert di 1-0 i un efektividat di 0.82
- Colorado Rockies a pèrdè di Houston Astros ku skor di 6-3
- Kansas City Royals a derota Milwaukee Brewers ku skor di 8-5
- Minnesota Twins a pèrdè di St. Louis Cardinals ku skor di 3-2
- Arizona Diamondbacks a derota Los Angeles Angels ku skor di 7-3
- Oakland Athletics a gana San Diego Padres ku skor di 9-1
- Seattle Mariners a derota San Francisco Giants ku skor di 5-1
Partidónan di Liga Grandi pa awe:
- Minnesota Twins kontra St. Louis Cardinals
- Colorado Rockies kontra Houston Astros
- Oakland Athletics kontra San Diego Padres
- Seattle Mariners kontra San Francisco Giants
- Atlanta Braves kontra Boston Red Sox
- Chicago White Sox kontra Pittsburgh Pirates
- Philadelphia Phillies kontra Baltimore Orioles
- Cincinnati Reds kontra Detroit Tigers
- New York Yankees kontra Miami Marlins
- Toronto Blue Jays kontra New York Mets
- Washington Nationals kontra Tampa Bay Rays
- Cleveland Indians kontra Chicago Cubs
- Los Angeles Dodgers kontra Texas Rangers
- Kansas City Royals kontra Milwaukee Brewers
- Arizona Diamondbacks kontra Los Angeles Angels
Breve:
- Jonathan Schoop a entrená ku Baltimore Orioles ayera na Camden Yards. E pelotero bou di supervishon di mènedjer Buck Showalter a fildia pa promé biaha for di dia ku e la subi lista di hungadó inkapasitá riba 18 di aprel ultimo. Durante e ultimo dos lunanan, Jonathan a bati den weganan di spring training ekstendé pero no a fildia. Segun Showalter, Jonathan ta mustra bon. Jonathan lo entrená ku Baltimore te ku djaweps próksimo i si tur kos bai bon lo e kuminsá un asignashon di reabilitashon ku e ekipo di Bowie Baysox den Dòbel A. E idea inisial ta pa Jonathan keda pa 20 dia ku e ekipo di Baysox den Dòbel A. Sin embargo, Showalter a bisa ku kisas Jonathan no mester di tantu dia den Dòbel A pero a enfatisá ku nan lo no aktivá e pelotero te ora ku nan ta 100 porshento sigur ku e ta kompletamente rekuperá.
- E organisashon di Baltimore Orioles a manda Sharlon Schoop algun dia pa e ekipo di Norfolk Tides den Tripel A. Sharlon temporalmente lo remplasá Derrik Gibson ku lo no ta ku e ekipo pa algun dia pa motibunan personal. Ku tur probabilidat Sharlon lo ta bek ku e ekipo di Bowie Baysox den algun dia i lo topa ku su ruman Jonathan ku lo uni ku e ekipo di Bowie Baysox mas lat den siman.
- Juan Carlos Sulbaran ta otro pelotero lokal ku a keda selekshoná pa representá su ekipo den Wega di Tur-Strea. Juan Carlos Sulbaran lo representá e ekipo di Nortwest Arkansas Naturals den e Texas League All-Star Game. Juan Carlos tin un rèkert di 4-4.
Tripel A
- Jair Jurrjens a logra su promé viktoria di temporada pichando 5 entrada kompletu sin permití kareda riba 2 hit i 1 base por bola, miéntras ku e la poncha 2 batido pa Albuquerque Isotopes. Jair tin un rèkert di 1-0 ku un efektividat di 2.60 den 5 partido
Dòbel A
- Gianfranco Wawoe a konektá 1 hit den 4 turno na bate pa Jackson Generals. Gianfranco tin un promedio di .333
Klase A
- Carlton Daal a konektá 1 hit den 3 turno na bate pa Daytona Tortugas. Cartlon tin un promedio di .255
- Phildrick Llewellyn a konektá 2 hit for di kua 1 doblete den 3 turno na bate ku 2 kareda anotá i 3 empuha pa Delmarva Shorebirds. Phildrick tin un promedio di .167
Liga di Verano Dominikano
- Terrence Josephina a konektá 1 hit den 4 turno na bate ku 1 kareda empuha pa DLS Braves. Terrence tin un promedio di .196
- Sander Boeldak a konektá 1 hit den 4 turno na bate ku 1 kareda anota pa DLS Braves. Sander tin un promedio di .265
- Chris Pieters no a konektá hit den 4 turno na bate pa DLS Cubs. Chris tin un promedio di .171
- Jerson Dometilia a konektá 1 hit den 1 turno na bate pa DSL Dodgers. Jerson tin un promedio di .400
- Rochendrick Alexander no a konektá hit den 3 turno na bate pa DLS Orioles1. Rochendrick tin un promedio di .067
- Alexander Rodriguez a konektá 1 hit den 3 turno na bate ku 1 base por bola i 1 kareda anota pa DSL Rays. Alexander tin un promedio di .227
Liga Independiente
- Curt Smith a konektá 3 hit den 4 turno na bate ku 1 base por bola pa Lincoln Saltdogs. Curt tin un promedio di .193
- Shairon Martis a pèrdè su promé partido pa Lincoln Saltdogs. Shairon a picha 5 entrada permitiendo 9 kareda for di 7 limpi riba 11 hit i 2 base por bola, miéntras ku e la poncha 4. Shairon tin un rèkert di 1-1 ku un efektividat di 9.90


text: Mi nòmber ta Marlene Monster-Linkers. Mi ta nasé na Korsou na aña 1957 komo e di 15 di 16 yu. Mi ta kasá i nos tin 2 yu hòmber. Ku tempu ma bira konsiente di e ‘forsa interno’ ku nos tur tin. Den pasado mi mes tabata sufri di inseguridat, miedunan i kehonan físiko. Dor di ta kurioso i puntra mi mes si esaki ta loke mi mester siña biba ku ne, ma ripará ku mi mes ta e ‘dirigente’ di mi bida. Nos pensamentu ta originá for di eksperiensianan leu den pasado òf di poko tempu pasá. Un suseso simpel por influensiá nos bida di tal manera ku e ta stroba nos di sinti nos mes liber i kontentu. Susesonan tin un kuminsamentu i un kabamentu. E kos ta ku hopi biaha ahinda nos ta emoshonalmente mará na loke ku a sosodé. Den nos subkonsiente e suseso ahinda ta tumando lugá. Durante di añanan mi a siña hopi tokante nos mente. I mi sa hopi bon kon nos mente ta traha, dor di kual mi por guia bo i liberá bo for di e prizòn di un suseso òf susesonan di den pasado. Dor di esaki bo ta eksperensha di mes ku bo por sigui ku bo bida i ku bo tin mas chòis den bo bida. For di 2009 mi ta guia, komo hipnoterapeuta, personanan pa prosesá nan problemanan dor di kual nan ta haña forsa bèk pa enfrentá bida. Mi ta miembro di e Nederlandse Beroepsvereniging van Hypnotherapeuten (NBVH) i tambe di e organisashón ku ta enkapsulé ku ta Register Beroepsbeoefenaren Complementaire Zorg (RBCZ). Tur dos na Hulanda.


text:
Mi no ta resa solamente pa esnan akí, ma tambe pa esnan ku pa medio di nan palabra lo kere den Mi. Tata, mare nan tur por ta ún, manera Abo ta den Mi i Ami den Bo, pa asina nan por ta den nos, pa mundu kere ku Abo a manda Mi.
Huan 17:20 – 21
Esei tabata e orashon di Señor Hesus promé ku el a bai serka Tata. El a roga pa tur esnan ku ta kere den e kalis di salbashon (ku a wòrdu ofresé na tur pekador), ku ta hasi nos unu den dj’E, manera E ku Su Tata. Un union perfekto den pensamentu i deseo, pa tur hende wak Su grandesa mediante di e manifestashon di Su poder den bida di Su eskohínan.


text:
Denzel, Xechell, Bjorne i Terren ta dal e promé paso ku DXBT
E siman aki e promé single di e formashon DXBT a keda lansá. E boyband DXBT ta kai bou di maneho di Decoded, un plataforma internashonal di músika, ku base na Kòrsou. DXBT ta konta ku karanan konosí Denzel, Xechell, Bjorne i Terren- i ta kontené e promé lèter di e nòmber di kada integrante.
Nan ta e artistanan di mas hóben den e portofolio di Decoded. Manera ya antisipá, e grupo lo a lansa nan promé kansion titulá ‘Mi no por imaginá’.
E kansion ta konta di un amor hubenil. E amor aki ta bin bèk den transkurso di henter e piesa i ta reflehá esaki den diferente manera. Mester bisa ku e kansion ta keda kompañá pa un video clip, ku entretantu ya tin riba 19,000 views riba YouTube den su promé 2 dianan. Den e clip, Denzel ta wòrdu buská na skol dor di su tata i ta einan e historia di e amor hubenil ta kuminsá. Durante di e clip ta tuma nota di vários detaye hubenil, e.o deporte, wega di playstation, esena na skol i mas. Un produkshon netamente pa e teener. Tur integrante di DXBT ta figurá den e kansion i den e clip. E kansion ya kaba a kuminsá zona na radio-emisoranan lokal i ta halando hopi atenshon den hubentut eskolar. Hóbennan por sigui DXBT riba Snap Chat DXBT. Resientemente tambe Decoded a lansa, e videoclip nobo di ORI ku ya kaba a generá un 30,000 views den su promé siman. Dia 29 di mei próksimo ta pendiente pa lansa un kansion i videoclip nobo di e artista urban Jaido, titulá ‘Speed’. Sigui Decoded via di nan YouTube Channel: Decoded Official òf nan página di Facebook.


text:
Javor ta dal su promé stap den farandula ku 'Tata mi stimabo'
Tico Balentien, enrealidat no tin nada di prueba mas, e paréntesis den su karera musikal ta su 3 koronanan di Rei Tumba di Kòrsou. Su presensia na momentu ku e presentá, semper tabata kontagioso. Sinembargo su yu hòmber Javor, si e aña aki na 2017 ta dal su promé paso den farándula. Nan por lant’é for di soño pa chicken nuggets i batata, i for di su 3 aña e ta kanta perfektamente den tono.
Motibu sufisiente pa Angelo 'Borrel' Dopwell di Dopwell Music i su tata Rubertico Benoni Balentien di RUBEBA Entertainment sòru pa Javor Balentien, interpretá un kansion dediká na tur tata, speshal pa dia di tata. Esaki ta su promé paso.
Tico ta konta ku Javor, studiante na Römerschool ta un talento nase, di 6 aña. “E ta un mucha multi-talentoso i semper ku e hasi algu, e kier saka lo máksimo. Nunka e no a partisipá na kompetensia di kanto, pero e stima kantamentu i tur ora ta kanta na kas, den outo i/òf ora e ta baña”. Na su edat di 3 aña, Tico, tata di Javor a deskubrí ku e chikitin ta kanta perfektamente den tono. E kansion dediká na dia di tata tin 2 aña den lachi,“E piesa a nase na e momentu mes ku mi a nota ku e por kanta den tono. Entre tantu tin 2 aña ku dia di tata a pasa sin e piesa i awor si nos di ‘Ban p’e’. Naturalmente tur kos den bida tin prioridat mará na dje. Lo mi laga pa un i tur mes opiná ora nan skuch’é”.
Di akuerdo ku Tico, esaki no nesesariamente ta nifiká ku Javor a start un karera komo kantante pero si ta habri e posibilidat pa e por ekspresá su mes komo un mucha ku tin habilidat pa kanta den su tempu liber. Javor, awor aki ta den fase di purba tur deporte un tiki, asina por menshoná ku aworakí e ta praktikando e deportenan di yudo i kickboxing. “Un tempu pasá e tabata hunga futbòl, pero ta parse ku esei no a trèk’e. Tambe e ta okupá su mes hopi ku kosnan ku ta mará na siensia, entre otro mirando un ‘National Geografic Channel i/òf un ‘Discovery Channel’. Javor tin tambe hopi pashon pa aviashon si. Tur kos por kuminsá i kaba na avion p’e”. Solisitá Javor su kansion entrante djaluna awor, dia 12 di yüni na radio!
Kompositor, Tico Balentin
Areglista, Angelo Borrel Dopwell.


text:
Silvester Stallone ta e nomber mas recien cu ta join elenco di ‘Suicide Squad’. Director di e frankisia, James Gunn a post e noticia riba un post di Instagram diasabra nochi.
“Semper mi a stima traha cu mi amigo @officialslystallone y nos trabao awe riba #TheSuicideSquad no tabata un excepcion”, Gunn a bisa. “A pesar cu Sly ta un strea iconico di pelicula, mayoria di hende no sa con increibel e guy aki ta como actor.”
Stallone a confirma e declaracion respondiendo na e post. “James, biniendo di un director increibel sin descanso, mi ta considera esey di ta e Paramount di elogio! Sigui dal, Sly”, el a bisa.
No ta cla ki rol Stallone lo interpreta den e siguiente pelicula, programa pa tin su lansamento na 2021. CNN anteriormente a reporta cu e pelicula ya tin un elenco yen di strea incluyendo varios actor cu tabata parti di e reparto na 2016.
Margot Robbie ta bolbe como Harley Quinn, hunto cu Jai Courtney como Captain Boomerang, Joek Kinnaman como Colonel Rick Flag, y Viola Davis como Amanda Walker.
Gunn a anuncia cu Idris Elba tambe lo ta parti di e reparto nobo.
Ainda no ta conoci ken lo interpreta e Joker, ya cu ta parce cu Jared Leto no ta bolbe back den e rol di e malvado.


text:
WILLEMSTAD — Nos selekshon nashonal di futsal ta kla pa saka kara di Kòrsou den e promé buèlta di e CFU Futsal Tournament.
Despues di dianan di trainingnan intensivo i un temporada di preparashon ekstenso, djaluna 18 di yanüari 10:30 AM nos selekshon nashonal di futsal lo biaha pa Cuba pa asina kumpli ku nan kompromisonan den e promé buèlta di e CFU Futsal Tournament ku ta tuma lugá di 22 pa 26 di yanüari próksimo.
Nos grupo, kual ta grupo 1, ta konsistí di e siguiente paisnan; Trinidad & Tobago, Guyana, Antigua & Barbuda i Kòrsou.
Skema di weganan:
Weganan Final:
E 2 ganadónan di e promé buèlta lo sigui outomátikamente pa e segundo buèlta ku lo tuma lugá di 8 pa 15 di mei na Costa Rica, miéntras e finalista ganadó ta bira e di 3 pais ku lo klasifiká pa e siguiente buèlta.
Nos selekshon nashonal di futsal ta konsistí di un grupo di 10 hungadó ku ta wòrdu dirigí pa Sr. Kenneth ‘Bob’ Bernabela ku ta e direktor tékniko di e selekshon aki i Sr. Jubinald Martis ku ta e asistente di e direktor tékniko.
Tambe ta biaha huntu ku e selekshon Sr. Luthson Reenis ku ta esun enkargá ku e materialnan di e selekshon, un fisioterapista kual ta Sr. Sander Schelling i e hefe di delegashon ku ta Sr. Alexander Molina, miembro di direktiva di FFK.
Nos selekshon ta konsistí di e siguiente hungadónan:
- Ashar Bernardus
- Gino Costina
- Shurwendel Roosje
- Everon Espacia
- Jarzinho Pieter
- Rudrick Pop
- Germaine Geerman
- Jean Pauletta
- Stallone Isenia
- Reginald Martina


text:
WILLEMSTAD — Liga MCB Promé Divishon ta kontinuá wikènt aki ku algun tremendo partido di e segunda buèlta! E preis pa Liga MCB Promé Divishon ta fl.6 pa adulto miéntras mucha te ku 12 aña i 60+ ta paga solamente fl.2.50.
Liga MCB Segundo Divishon tambe ta kontinuá ku partidonan sumamente kayente di e segundo buèlta.
Tur e partidonan aki ta tuma lugá na tereno di FFK i entrada ta kosta fl 2,- so so pa tur hende.
Liga MCB Terser Divishon tambe a ranka sali djadumingu último i ta kontinuá djadumingu aki na tereno di FFK i ta kompletamente grátis!
Un yamada ta bai na hinter e pueblo di Kòrsou pa asistí na e tremendo partidonan di Liga MCB Promé, Segundo i Terser Divishon. Bin pasa un ratu ameno den kompania di bo famia i disfrutá di bo deporte preferí e deporte rei, futbòl!
Resultadonan di wikènt anterior Liga MCB Promé Divishon:
Skema pa wikènt Liga MCB Promé Divishon:
Resultadonan di siman i wikèn anterior Liga MCB Segundo Divishon:
Skema pa wikènt i siman binidero Liga MCB Segundo Divishon:
Resultadonan di djadumingu último Liga MCB Terser Divishon:
Skema pa djadumingu binidero Liga MCB Terser Divishon:


text:
1. Build it with art: Edicion Ta un iniciativa nobo di Switch Foundation cu
e colaboracion di EMCO pa promove y yuda desaroya e talento artistico di un
hoben Arubiano, cu ta desea di bira un profesional den e artenan visual manera
illustration, painting, photography, fashion design of graphic design. Nos ta kere
cu arte ta un medio poderoso pa construi ciudadanonan sano pa nos pais y pa
desaroya profesionalnan productivo den e areanan aki y nan creatividad por ta
un contribucion masha grandi pa nos economia ora nan construi productonan y
servicionan nobo, tambe trece mehoria y enbeyece nos edificionan y espacionan
publico.
2. Switch Foundation ta hopi contento di conta cu e apoyo di e famia di
EMCO pa realiza e promer edicion na unda nos ta cuminza chikito y a haci un
alianza cu e Academy of Fine Arts & Design di Aruba cu a postula 5 hoben cu ta
desea di drenta den e ‘Curso Preparatorio’ cu lo preparanan pa por continua un
profesion den e artenan visual. E hobenan lo entrega un boceto di un dibuho
unico cu lo mustra e originalidad, tecnica y en especial lo proyecta un mensahe
positivo pa e hubentud di Aruba. Nan tambe lo comparti cu e hueznan nan
compromiso y motivacion pa cu arte. E dibuho selecciona na luna di Maart door
di e hueznan Jhon Freddy Montoya, Departamento di Cultura, Lara Kuiperi,
artista visual y Gionina Engelhardt, Fashion designer y PR di EMCO, lo wordo
proyecta ariba T-shirts cu lo wordo produci cu e ayudo di e team di produccion di
EMCO.
Emco lo guia e hoben selecciona door di full e proceso di screen printing
pa e siña y sinti su mes comprometi cu e realizacion di su mesun T-shirt cu lo
wordo bendi te ora cu e suma pa paga e ‘Curso Preparatorio’, cu ta cuminza na
luna di September cu un duracion di 7 luna, wordo colecta y asina e mes
traha pa su soño hunto cu Emco su apoyo.
Nos promer edicion di Build It With Art ta un proceso di exploracion y
aprendizahe y a dicidi di cuminza chikito pa asina nos por evalua y conoce mas
di e proceso artistico aki cu e speranza pa e proximo edicionan por bira algo mas
grandi y traha hunto cu otro scolnan di arte y otro companianan cu desea di
apoya esaki.
Unda lo por haya sa mas di e proyecto?
Por sigui e proceso completo cu a cuminza na January na e Facebook di
EMCO for di nominacion, seleccion di e hoben, e hoben elecciona ta haci e
produccion di e t-shirts na EMCO y e benta di e T-shirts, y asina nos tur yud’e
recauda e fondonan.


text:
Den Haag – Durante e kongreso anual di Asosashon di Munisipionan Hulandes (VerenigingNederlandseGemeenten – VNG) gezaghèber Rijna a ekspresá su mes ku elogio tokante kon komunidat boneriano ta superando e pandemia di corona i e krísis ekonómiko ku a sigui esaki.
Pa motibu di Covid-19 a livestream e kongreso for di ofisina prinsipal di Asosashon di Munisipionan Hulandes. Parti di e programa tabata un entrevista ku e periodista MarciaLuyten tabatin ku Rijna. Gezaghèber Rijna a elogiá e manera ku empresarionan a anda ku e lockdown. Gezaghèber a papia ampliamente tambe tokante e tema di sostenibilidat.
Ya pa hopi tempu promé ku a inventá e palabra ‘sostenibilidat’, esaki tabata denDNA di bonerianonan kaba. Nos isla tin no ménos ku dos parke nashonal di naturalesa protehá: Washington-Slagbaai (un di esunnan mas bieu di Hulanda) i Parke Marino Boneiru, asina Rijna a suprayá i el a añadí ku den e temporada despues di corona, sostenibilisashon di turismo ta haltu riba agènda.
Meskos ku e otro partinan karibense di Reino, Boneiru ta miembro di Asosashon di Munisipionan Hulandes. Regularmente e asosashon ta organisá treinen pa diputadonan i miembronan di e konsehonan insular.


text:
Kralendijk – Tim di digitalisashon Entidat Públiko Boneiru a realisá diferente meta. Un meta prinsipal ku nan a realisá ta ku e tim di digitalisashon a integrá un módulo pa traha sita via e wèpsait nobo di Entidat Públiko Boneiru (EPB).
Habitantenan por traha un sita via e wèpsait pa servisionan ku e departamento di Registro Sivil ta ofresé. Te ku awe 10.256 sita a keda trahá na Registro Sivil. E departamento di Registro Sivil ta ofresé habitantenan di Boneiru mas posibilidat via e wèpsait. Awor tur persona por yena deklarashon di promé registrashon i reestablesimentu, petishon pa kopia / akta, deklarashon di mudansa, deklarashon di emigrashon riba e wèpsait.
Tambe tin otro prosesonan di departamento di Asuntunan Hurídiko i General ku a keda digitalisá. Habitantenan por hasi petishon via e wèpsait pa pèrmit pa bende produkto, benta di vürwerk, notifikashon di aktividat di Ordenansa General di Polis (kennisgeving activiteiten APK), pèrmit di bufèt, pèrmit di prekario, pèrmit di establesimentu, pèrmit di bibida i hóreka.
E meta prinsipal di e tim di digitalisashon ta pa via outomatisashon di e prosesonan di trabou engrandesé e efisiensia i forsa di ehekushon di e aparato públiko i mehorá e servisio den direkshon di komunidat di Boneiru.


text:
Actividadnan
CEDEHM a celebra su di dos Lustro y Dia Internacional di Hende Muher 8 di Maart 2021.
Dia 8 di Maart’21 Cedehm a celebra su di dos lustro y alaves a brinda honor na e hende muher cu a perdura den tempo di crisis ariba dia International di Hende Muher. Cedehm a prepara un bunita programa cu diferente presentacionan cu a tuma lugar na cas di cultura den compania di su distinguido […]> Read more
CEDEHM ta uni su mes na e movemento internacional #ChooseToChallenge.
CEDEHM tin e grato placer di uni nos mes na e movemento internacional #ChooseToChallenge . Nos ta hasi esaki den cuadro di celebracion di Dia Internacional di Hende muhe. #ScohePaReta inhustica, formanan di discriminacion, y e manera cu nos hende muhe ta ser trata diferente pa e hecho di ta hende muhe. NOS DI CEDEHM […]> Read more
CEDEHM hunto cu Edumax ta sigui cu nan tremendo workshopnan
Inverti den formacion di nos Hende hombernan ta di vital importancia. Un desaroyo real y duradero ta ensera participacion di ambos genero. CEDEHM ta satisfecho di por fomenta e proceso aki. Un DANKI na EDUMAX, na Sr Daniel Werleman y Sr Enrique Tromp pa e workshopnan: “Maximize Manhood”. “Power, Money and Sex”. Huntu nos ta […]> Read more
E “Gender Sensitivity Training to first responding police officers” dianan 11 y 26 di Januari 2021 tawata exitoso.
Cedehm ta felicita e dos gruponan di polis cu a participa activamente den e “Gender Sensitivity Traning to first responding police officers”dia 11 y 26 di Januari 2021. Cedehm ta contento y ta desea pa sigui cu e bon samenwerking cu miembronan di K.P.A.> Read more
CEDEHM y Marlon Vrolijk di Fundacion Enseñasa pa Aruba Fepa ta sigui traha hunto.
Miangela Ras di Cedehm y Marlon Vrolijk di Fundacion Enseñasa pa Aruba Fepa “Enseñasa pa Empleo” tin e placer di anuncia cu nan ta renoba nan lasonan y sigui traha hunto pa mehoracion y empoderamento di nos hende muhernan atraves di diferente cursonan den diferente area. Pa mas informacion di e cursonan yama nos na […]> Read more
Grupo di Formacion Social-SVT a sigui cu workshop den Januari 2021
Workshopnan ta continua; Diaranson dia 20 di Januari 2021 e grupo di Formacion Social a haya workshop di Budgetering cual tawata un mainta hopi interesante. Un danki ta bay na Sra.Henna Thode cu a duna un workshop hopi educativo riba e area di finansas.> Read more
CEDEHM tawatin su prome “Gender Sensitivity training to first responding police officers” pa 2021
Dialuna dia 11 di Januari 2021. Cedehm tawatin su prome “Gender Sensitivity training to first responding police officers” pa e aña aki. Tawata un dia hopi interesante unda e polisnan a participate activamente den diferente caso y a hasie hopi intercambio di informacion. Cedehm ta contento y ta desea pa sigui traha den forma estrecho […]> Read more
CEDEHM a start cu su workshop week pa hobennan di Formacion Social 7 pa 9 di December 2020
Cedehm a start cu su workshop week pa hobennan di Formacion Social dia 7 te cu 9 di December 2020. Sra.Jeanine Tromp y Sra.Jahaira Valdez den samenwerking cu Formacion Social bou maneho di Sra.Jessica Ras a start sali cu e siman di workshop “Be My Best Self” pa hobennan di Formacion Social cu lo trata […]> Read more
CEDEHM ta anuncia dia di derecho di mucha y ta felicita tur mucha ariba nan dia 20 di November 2020
COMUNICADO Awe20 di november 2020 ta dia internacional di derecho di mucha, cual na Aruba ta wordo reconocí tambe como dia nacional di derechonan di mucha. Awe ta un ocasion special cu rond mundo ta con memora, cu 31 aña pasa Nacionnan Uni a aproba un Convenio diDerecho di Mucha, cual ta un tratado internacional […]> Read more
CEDEHM a celebra dia di Hende Homber 19 di November 2020
Awe CEDEHM Centro di desaroyo di Hende Muher kier a felicita nos comunidad di hende homber na Aruba riba nan dia “Dia international di hende homber” 19 di November 2020 . Enconexion cu e dia special aki, Cedehm a organisa un “Power Lunch” pa un grupo di hende homber cu a resalta den nos comunidad. […]> Read more
“Open House” di Cedehm hunto cu su Ketenpartners November 6 2020
Centro di Desaroyo di Hende Muher tawatin su Open House cu su ketenpartners Dia 6 di November 2020, Cedehm a habri su cas pa comparti y yama welkom na su Ketenpartners.Sra.Miangela Hoofd van dienst a remarca den su charla cu Cedehm ta enfoca riba equidad y igualdad di genero. Nos tin leynan bon ancra cu […]> Read more
Launching di Cedehm nobo y lansamento di su servicio digital Oktober 20 2020
Centro di Desaroyo di Hende Muher, CEDEHM, ta anuncia cu pa por sigui brinda servicio na nos comunidad, ta lansa su servicio digital via e website: www.Cedehm.org y su Facebook Page:Cedehm CEDEHM den forma digital ta sigui brinda su servicio na nos comunidad Arubano mesun profesional y servicial den un forma dinamico yegando mas cerca […]> Read more
Cedehm 2020 Team “Empowerment Week” September 14 t/c18 2020
Team di Cedehm a disfruta di un siman yena cu actividadnan di empoderamento personal y team building. Nan a participa den diferente seminario y otro actividadnan interesante di e.o: Sra.Mimi Williams, Sra.Suzy Maduro, Sra.Dina Alexander y Sra.Ceslin Yarzagaray .> Read more


text:
ORANJESTAD, 18 april 2021. Segun resumen di awe 56 persona a recupera, a registra un total di 19 caso nobo di Covid-19, di cual 4 ta no-residente. E cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 600 test. 'Postivity rate' entre nos residentenan ta 25%.
Casonan activo pa awe ta 451, cantidad di fayecido relaciona cu Covid-19 ta 92
Hospital ta informa cu tin un total di 39 persona interna di cual 16 ta den Cuido Intensivo y 23 riba unidad general di covid.


text: KRALENDIJK – Habitantenan prekupá ta remarka ku a koba den e área na altura di Tanki abou, pega ku kaya Korona, i esaki ta kousa molèster. Ta notabel algun dia pasa, doñonan di e tereno na e área ariba menshoná a kuminsá ku kobamentu formal, sakando kantidat enorme di tera na e sitio. Pa e motibu aki koriendo riba kaya Korona, por tuma nota di seru haltu di tera na e sitio. Ta nan asuntu kiko nan ta hasi òf ta bai konstruí na e sitio, esaki loke hendenan ta remarka. Loke si ta importante pa tene kuenta kuné ta e kanal ku tin den e área, kaminda awa ta pasa pa kontinuá su destinu. Debí ku a pone un seru haltu na e sitio, esaki ta un estorbo pa e awa ku ta pasa bou di kaya Korona pa medio di un brùg, i sigui. Radio live 99.9 FM, despues di a risibí e informashon a bai na e sitio pa tuma nota di e situashon. Ta bèrdat ku e tera ta nèt na e salida di e awa ku ta bini for di pariba i ta pasa bou di kaminda. Na e momentu ku reportero di Radio Live 99.9 FM tabata na e sitio, awa tabata kore i no por pasa ku e pasada normal, debí na e seru haltu di tera. Suidadanonan ta menshoná, ku ta bon pa esnan ku ta traha na e sitio tuma nota di e situashon, meskos ta deber di gobièrnu, esnan konserní atendé ku loke ta sosodé na e sitio, ta entre otro loke hendenan a remarka tokante e situashon.


text:
Oranjestad – Riba dia 22 di April, mundo completo ta reconoce y celebra Dia Internacional di Mama Tera cu e anja aki ta hiba e tema “Ban redifini loke progreso ta significa: Ta nos turno pa guia”.
E aña aki Dia Internacional di Tera ta mas special cu nunca ya cu ta celebrando e di 45 anja cu ta reconoce internacionalmente e dia aki. Tambe pa prome biaha UNESCO ta premira cu esaki lo ta e aña unda cu crecimento economico ta uni man den man cu sustenibilidad, unda cu lidernan mundial finalmente lo tuma na serio e cambionan climatico cu tur e consequencianan cu esaki ta trese cune y pa e mitibo aki inverti den solucionnan di energia reusable.
Riba Dia Internacional di Tera nos mester uni hunto y mustra mundo completo riba un direccion nobo. Ta nos turno pa guia pa asina e lidernan mundial por sigui nos ehempel.
En conexion cu Dia International di Tera, Santa Rosa kier comparti algun conseho con bo tambe por uni na y sirbi como guia pa cu proteccion y cuido di nos tera.
Ban warde. Ban dreche. Ban crece!
Boter di plastic y glas ta traha perfectamente como potchi pa planta simiya
Carton di webo tambe ta perfecto pa planta simiya y cuida esakinan te ora cu e mata mester wordo transplanta den un potchi mas grandi
Paletnan di palo tambe por wordo warda y usa pa “vertical planting” cual ta un sistema di planta cu ta rekeri poko espacio.
Obhetonan decorativo manera stoel, mesa, tirenan di auto tur por wordo usa como decoracion den cura y alaves wordo usa pa planta mata.
Fruta y berduranan tambe por wordo warda, drecha y crece. Un manera facil pa haci esaki ta dor di warda e simiyanan di e fruta cu bo a consumi y planta esakinan. Patia, tomati, promenton y hasta awakati ta sumamente facil pa planta na cas. Y Santa Rosa tin personalnan atento kende cu amor y dedicacion lo brinda conseho y guia con pa planta na cas.
Departamento di Agricultura, Cria y Pesca kier extende palabranan di elogio na nos Agricultor y Criadornan local kende semper ta percura pa bin cu ideanan creativo pa haci uso di recyclahe y incorpora esakinan den nan Cunuku.
Durante e ultimo temponan aki Santa Rosa a bin ta tuma nota via medionan social di mas y mas persona ambos grandi como chikito kende ta birando mas conciente riba e efecto cu nan forma di biba tin riba nos Mama Tera y ta adapta y tuma responsabilidad pa nan actonan specialmente ora ta trata di recyclahe y plantamento na cas pa asina biba un biba mas sustenibel.
Santa Rosa tambe ta uni na e dia special aki y lo ta celebrando Dia Internacional di Mama Tera hunto cu Biblioteca Nacional riba dia 22 di April for di 9or di mainta te cu 3or di merdia na Arubiana (Bachstraat 5, patras di Juliana School) unda cu lo tin differente tentnan cu remedinan di Tera, cosnan dushi, pasaboca vegetariano y demostracion y charlanan sumamente interesante. Riba e dia aki sra. Judith Boekhoudt hunto cu sra. Olinda Rasmijn lo ta presente cu un charla riba differente matanan local cu wordo wordo usa como remedi di tera y nan beneficionan.
Riba dia 26 di April Santa Rosa lo continua cu su celebracion cu un Grandioso Mercado di Santa Rosa cuminsando for di 9or di mainta te cu 3or di merdia den ambiente y cu productonan local manera solamente Santa Rosa sa di presenta.
Santa Rosa cordialmente ta invita pueblo completo pa bin celebra Dia di Tera riba dia 22 di April na Arubiana y como tambe riba dia 26 di April na Santa Rosa cu entrada completamente gratis.
“BAN SOSTENE NOS CULTURA , PRACTICA CRIA, PESCA Y AGRICULTURA


text:
WILLEMSTAD — Despues di un tremendo kampionato di dama aña pasa, FFK kier a anunsiá ku e kampionato di dama 2016 ta ranka sali djasabra aki den gran forma.
E gran apertura di kampioanto di dama ta tuma lugá djasabra 7 di mei mitar di 5 di atardi den Stadion Antoine Maduro (SUBT). E 2 ekiponan ku lo mira akshon durante e gran apertura aki ta e ekipo kampion di aña pasa, Inter Willemstad i e ekipo sup kampion kual ta Hubentut Fortuna.
Tur e partidonan di e kampionato di dama lo tuma lugá den Stadion Antoine Maduro durante e djasabranan binidero. Un total di 7 klup di dama a inskribí i lo partisipá na e kampionato aki. Esakinan ta lo siguiente: Hubentut Fortuna 1, Hubentut Fortuna 2, Victory Queens, Inter Willemstad 1, Inter Willemstad 2, SUBT 1 i SUBT 2.
E kampionato lo wordu hunga ku ekiponan di 7 kontra 7, un durashon di 30 minüt pa banda ku un pousa di 10 minüt i mitar tereno.
Skema Kampionato Dama pa e aña aki:
FFK kier a invitá hinter e pueblo di Kòrsou pa bin presensia e weganan aki kaminda e dama nan di Kòrsou lo bai demostrá ku nan tambe tin e deporte rei, futbòl, bon dominá. E weganan aki ta kompletamente grátis, pues ta abo so falta


text:
Resientemente mi tabata di bishita na Voogdijraad unda mi a sera konosi í ku e empleadonan di e instansia ya menshoná. Tabata mi deseo pa a hasi e bishita aki mas promé paso mi ta haña sumamente importante pa konosé e servisionan di Ministerio di Hustisia i nan personal.
No opstante ku mi bishita a konfrontá tardansa mi a tuma akshonnan konkreto pa fortifiká i optimalisá e trabounan di Voogdijraad. Esakinan ta enserá entre otro:
-Aprobashon den kapitaaldienst 2022 di 1.2 miyon florin pa modernisá e edifisio.
-Aprobashon den e plan Strategiko CF di 300.000 florin pa optimalisá e sistema di IT i pa tur trahadó por sigui i kursonan denominá komo ”signs of safety”.
-Den e Instroomplan 2022 ku ta kontené 12 vakatura nobo m’a reservá 2 vakatura pa por tuma ”raadsonderzoekers” eksterno banda di e aprobashon interno ku tin kaba.
De paso m’a probechá tambe pa entregá algun ”oorkonde” na algun trahadó di Voogdijraad ku a kumpli aniversario di trabou.


text:
ORANJESTAD (AAN): Recientemente den Expohal di Colegio EPI rondona pa famia y coleganan a tuma luga un bunita ceremonia di gradicimento na honor di meneer Luis ‘Wicho’ Rodulfo cu a celebra 36 aña den Enseñansa na Aruba.
Di cual 24 aña Wicho a traha na Colegio EPI.
Presente tambe ne ocasion special Director General di EPI, sr. Ryan Maduro, Inspector General, sr. John Hessen y Directora di Enseñansa, sra. Anne Marie Proveyer – Groot. Minister Endy Croes tambe a presencia e bunita ceremonia y a hiba palabra pa gradici Wicho cu a dedica 36 aña den Enseñansa.
Trayectoria di Luis Rodulfo den Enseñansa:
Wicho a drenta Enseñansa na augustus 1981 como maestro na Rosario College, despues di Wicho a traha na diferente otro scol; entre otro St. Aloysius College y La Salle College.
Na aña 1995 Wicho a bai Hulanda pa haci e estudio di ‘2de graads lerarenopleiding Bedrijfseconomie’ na Hogeschool Rotterdam. Na 1998 Wicho a haal su diploma ‘2de graads lerarenopleiding Bedrijfseconomie’ y a cuminsa traha na M.A.O. (Middelbaar Administratief Onderwijs) como docente Economia. Di januari 2001 pa augustus 2004 Wicho a eherce e funcion di ‘2de adjunct directeur’ na unit Economia. Na augustus 2004 pa augustus 2007 Wicho a eherce e funcion di TCD'er (Toets Constructie Deskundige) na unit Economia.
Di augustus 2007 pa augustus 2014 Wicho a eherce e funcion di docente Economie na unit Economia. Na augustus 2014 pa augustus 2020 Wicho a eherce e funcion di ‘Begeleidingsmanager’ na unit Salubridad y Servicio. Desde augustus 2020 te cu juli 2022 Wicho ta ehereciendo e funcion di Unit Manager Economia.
Minister Endy Croes den nomber di Gobierno di Aruba a entrega meneer Rodulfo un reconocemento di gratitud. Masha danki Wicho pa bo dedicacion, profesionalismo y e trabou cu bo a desplega durante 36 aña pa educa nos hobennan. Masha pabien y gosa di e pensioen.
https://diario.aw/categories/noticia/general/minister-endy-croes-ta-gradici-luis-wicho-rodulfo-pa-36-ana-den-ensenansa-di-aruba#sigProId50ddff9dc9


text:
E grupo ta kasi ‘sold out’ pa Karnaval 2023 A’legria ‘sneak peek’ pa Marcha Grandi tabata sensashonal!
E grupo ta kasi ‘sold out’ pa Karnaval 2023
A’legria ‘sneak peek’ pa Marcha Grandi tabata sensashonal!
WILLEMSTAD/Resientemente miembronan di A’legria tabatin 2 dia ku nan por a risibi un ‘sneak peek’ di e pañanan pa Marcha Grandi 2023. Mester bisa ku tur hende ku a bishitá The Secret den Saliña pa e evento eksklusivo aki tabata masha entusiasmá. Na tur a elaborá 26 diseño, pa sekshon Izel, Pehiti,Waitheri i 30 diseño pa sekshon VIP. Tur partisipante por a mira tela i ‘headpiece’ kompletamente ‘ready’. Ya den fin di siman tras di lomba a konfirmá ‘sold out’ di 2 sekshon i enrealidat ta yegando e máksimo partisipashon di e grupo. Hubert ‘Bert’ Isenia kreador di e trahenan ta un karnavalista di kurason i ku un amor inmenso pa karnaval di Kòrsou, e pashon aki a keda reflehá den e trahenan i miembronan a keda babuká ku e kreashonnan. Bunita, elegante, impaktante pero ei mes hopi kómodo pa bai e marcha di 7 kilometer otro aña. E grupo enkabesá pa Gianni i Kenley Jansen ta subi kaya den Karnaval 2023 ku ICONS, QSIGN Mellowstreet RO-1 i ATANIRO.
Pa antisipá e ambiente A’legria lo tin un jump-in dia 1 di òktober. Preparashon pa e gran evento ya a kuminsá; esaki ta nifiká tambe ku karchinan ya kaba a keda distribuí na puntonan di benta. Destra Garcia, Queen Of Bacchanal lo ta huntu ku henter su banda- e no ta deskonosí den ambiente di karnaval, soca i ‘jouve’. E ambiente ku e Reina di Bakanal ta trese ta unu di puru adrenalina. Imaginábo, esaki kombiná ku nos dushi tumba i roadfire pa krea un ambiente eksplosivo den Chobolobo! Den e jump-in ‘Bacchanal Tribe’ tambe lo presentá ICONS, ERA, ONE i lo tin presentashon di RAEY, La Diva GiGi, RO-1 i MC Chris Strick. Early bird a sali kaba na balor di 65 florin. Sigui tur desaroyo i preparashon Grupo di Karnaval A’legria riba Facebook, Instagram i alegriacuracao.com.


text:
WILLEMSTAD — Durante e periodo di 3-9 di Mei nos arbitro lokal, sr. Ulrich “Pel” Hernandez a asisti komo èmpayer na e di 39 Kampionato Habri pa Hubenil di Spaña. E kampionato a tuma lugá den Palacio de Deporte y Congresos na Girona.
Tabatin na e kampionato aki 46 èmpayer, di kua 15 invitá i sobra tabata di Spaña. Tabatin na e kampeonato aki partisipashon di 221 deportista hóben di 28 pais, mayoria di Oropa, pero ku hopi di Asia tambe.
Tabata den un lapso di ménos ku 3 aña ku Pel ta partisipá na 3 torneo grandi internashonal. Promé tabata na 2014 na Barbados, luego aña pasá na Puerto Rico i awó na Spaña.
Un pabien na Pel pa su tremendo desempeño i su determinashon pa bira un gran èmpayer internashonal, representando Kòrsou dignamente.
Na final Federashon Tènis di Mesa Kòrsou kièr informá tur bon fanátiko di tènis di mesa pa e final di kabayero Djamars awó den e torneo Harry Walters. Bin mira nos hungadónan ku a pasa pa e weganan final ku ta bai bira hopi interesante. E weganan ta kuminsá 8.00 na Sala Rekreo Irene Moreno na Muizenberg, banda di e parke di Little League.


text:
Un mochi di pisca cu funchi. Of sopi, balchi, of piskechi. Pisca ta dushi y saludabel. Pero pisca ta yuda proteha contra cancer? Wel, no ta conoci ainda si pisca tin relacion directo cu cancer, pero come saludabel ta yuda reduci bo chens di haya cancer.
Hopi sorto di pisca ta contene vitamina B6, B12, selenio y vet omega-3. Pisca vet ta contene hopi vitamina D y B2. Pisca ta contene hopi proteina. Tambe hero, pero menos hero cu den carni.
Pisca y e riesgo di haya cancer
Estudio cientifico di Wereld Kanker Onderzoek Fonds ta indica cu come pisca ta reduci e chens di haya cancer di higra y tripa. Pero e evidencia cientifico aki ainda ta limita. Door di esaki no ta cla ainda si pisca ta proteha contra cancer directamente. Falta mas estudio.
Nos sa si cu hende cu ta come mas pisca, ta come menos carni. Y come hopi carni cora y carni procesa ta hisa nos chens di haya cancer di tripa. Pues di e manera aki pisca ta yuda proteha nos contra cancer.
Sorto di pisca: pisca vet y pisca menos vet (mager)
Pisca vet ta contene mas cu 5% vet. Ehempel ta makreel, haring, sardinchi y salmou. Pisca menos vet (mager) ta contene menos cu 5% vet. Ehempel ta tuna y bacalou.
Vitamina D
Sorto di pisca manera haring, makreel, sardinchi y salmou ta contene hopi vitamina D. Vitamina D ta importante pa weso y djente saludabel. Tambe pa nos musculonan y weerstand. Vitamina D posiblemente ta hunga un rol den prevencion di cancer.
Selenio
Hopi sorto di pisca ta contene selenio. Esaki ta un mineral cu ta traha como antioxidante. E ta proteha nos sanger y celnan. Selenio ta yuda nos schildklier traha bon tambe.
Vet omega-3
Pisca manera haring, salmou, makreel y sardinchi ta contene vet omega-3, esaki ta vet saludabel. E tipo di vet aki ta yuda proteha contra malesa di curason y malesa cardiovascular. E tipo di vet aki ta conduci menos lihe na sobrepeso.
Con frecuente ta bon pa come pisca?
E conseho di Wereld Kanker Onderzoek Fonds ta pa come pisca un biaha pa siman, preferiblemente pisca vet.
Si bo ta desea mas informacion por tuma contacto libremente cu Koningin
Wilhelmina Fonds Aruba, situa na Spinozastraat 9, net patras di Watertoren na
Playa. Tambe por yama nos entre 9.30-12or di mainta na 5820412 of bishita nos
facebookpage Koningin Wilhelmina Fonds Aruba of website www.kwfaruba.org


text:
TEMECULA, CALIFORNIA – Dia 15 di febrüari próksimo lo tin e kartlera di WCK Muay Thai “Matter of Pride”, na Pechanga Resort i Kasino den e suidat di Temecula, California. Den e pelea prinsipal, Jemyma Betrian lo enfrentá Thais Souza.
Jemyma no ta un deskonosí pa su pelea nan na Estados Unidos. Na April di 2013 Betrian tabata tin su ultimo pelea na Estados Unidos. Den e pelea aki Jemyma a gana di Baitong Sumalee ku un knockout den e promé asalto.
Na November di 2013, Betrian a bringa su ultimo pelea. Aki nan e ‘Golden Girl’ a logra gana e faha di Kampion Europeo Muay Thai ku e keda sanshoná pa e Union Internashonal di MuayThai (IMTU).
E kartelera di WCK Muay Thai “Matter of Pride” tin e siguiente pelea nan:
- Jemyma Betrian kontra Thais Souza
- Sergio Pique kontra Virgil Zwicker
- Bryce Krause kontra Landon Simmons
- Adam Rothwiler kontra David Huerta
- Jon Vargas kontra Melisk Baghdasaryan
- Adrian Morilla kontra Levon Sarkisyan
- Afam Egbochuku kontra Charles Bisset
- Marvin Madariaga kontra Travs Garlits
- Daniel Valdez kontra Andrew Gabriel
- Francisco Garcia kontra James Steelsmith
- Zoila Fausto kontra ‘Lo Keda Anunsia Despues’


text:
Bonochi na tur amante di motorsport
Manera boso sa kaba mi tbt bezig ku fundashon FAC pa asina mi neemover pista pa asina por engrandese tur deporte huntu ku otro invershonista nan i promotor
Lamentablemente 5 persona den FAC mester a tuma desishon di lokual
Dito de kort
Eddie de kort
Abogado vangiffen
Frank brandao
Anthony cijntje
Lamentablemente despues di 6 luna di esfuerso non stop huntu ku sponsor nan i tambe architect i tambe boekhouder mi tin ku jama CURACAO INTERNATIONAL RACEWAY te un otro bia
Manera Charles Cooper ta bisa ku su kurason ta bati pa korsou i e ta demostrando esei ku e ta hasiendo loke a wordu promete na nos pueblo !!!!!!
Mi por bisa ku mi kurason ta bati pa korsou i tambe pa motorsport pa asina por a pone un parke pa nos hoben nan LOKO bin baha nan stress
No tbt nada fasil pami persona di lesa e mail asina kortiku ku e palabra
NAN NO TA INTERESA DEN BO PLAN
Habri pista 5 dia pa siman di 10 am te 7pm pa solamente 600 florin pa aña
Pa por test street ku drag cars
Pa por drift
Pa por fever
Pa por mud racing
Pa por demolition derby
Pa por duna oportunidat na DRAC pa por organisa drag race full gratis pa 1 aña largu
Mi tin hopi mas di bisa pero lamentable mente mi ta kibra den tur sentido
Mi deseo ta pa esun nan ku si ta eligibel pa por manega of organisa kiko ku ta riba pista hasiele pensando riba nos hoben nan


text:
251MASRA taki nanga mi, A taigi mi taki: 2“Manpikin fu libisma, drai yu fesi luku den Amonitisma, dan yu e taki san Mi e gi yu fu taki. 3Taigi den Amonitisma taki: ‘Un arki a boskopu fu Masra MASRA. Na disi Masra MASRA e taki: Di feyanti pori a santa presi fu Mi, di den broko Israel èn di den tyari a pipel fu Yuda gwe na den kondre leki strafuman, un bari lafu. 4Dat' meki Mi o gi a kondre fu unu na den lo fu oostsei. Den o naki den kampu poti na ini èn teki a kondre leki den tanpresi. Den o nyan den froktu èn dringi a merki fu unu. 5Mi o meki Raba, a mamafoto fu unu, tron weigron gi den kameel fu den. Den tra foto fu unu o tron presi pe skapu e bro. Dan un o sabi taki Mi de MASRA.
6-7Bika na disi Masra MASRA e taki: Mi o strafu unu fu di un ben naki ini un anu, stampu nanga un futu èn lafu sote di ogri miti Israel. Mi o gi un abra na tra folku. Mi o wai un leki folku puru na pasi èn Mi o meki a kondre fu unu no de fu feni srefsrefi moro mindri den trawan. Mi o kiri unu. Dan un o sabi taki Mi de MASRA.’
8Na disi Masra MASRA e taki: Fu di a pipel fu Moab nanga a di fu Seir taki dati a pipel fu Yuda de a srefi leki ala tra folku, 9Mi e broko den foto tapu den bergilantyi fu Moab, den alamala, no wan Mi no e libi. Owktu den moro moi wan o broko: Bet-Hayesimot, Baal-Meon nanga Kiryataim. 10Mi e gi Moab na den lo fu oostsei, leki san Mi du nanga Amon. Èn no wan folku o memre den Amonitisma moro. 11Na so Mi o strafu Moab èn den o sabi taki Mi de MASRA.
12Na disi Masra MASRA e taki: Den Edomitisma pai a pipel fu Yuda baka èn so den poti wan hebi ogri na den tapu. 13Dat' meki Masra MASRA e taki disi: Mi o strafu Edom. Mi o kiri libisma nanga meti drape. Mi o meki Edom tron bigi ipi broko ston, fu Teman go te na Dedan. Na deigri o kiri den. 14Na Israel, a pipel fu Mi, Mi o meki pai Edom baka. Israel sa meki Edom firi a faya nanga hebi atibron fu Mi. Den o leri sabi fa Mi e pai baka, Masra MASRA e taki.
15Na disi Masra MASRA e taki: Den Filistijnsma pai den feyanti fu den, di den no man si bun langa na ai kba, tapu wan ogri-ati fasi baka èn den puru den na pasi. 16Dat' meki, na disi Masra MASRA e taki: Yere, Mi o strafu den Filistijnsma. Mi o kiri den sma dati di kmopo na Kreta. Srefi den wan di e libi na a syoro fu a se Mi o kiri. 17Mi o pai den baka sondro fu sari den pikinso srefi. Mi o strafu den nanga atibron. Te Mi o pai den baka den o sabi taki Mi de MASRA.”


text:
ICAO ta asisti Aruba cu un team di expertonan cu ta marcando historia
ICAO ta asisti Aruba cu un team di expertonan cu ta marcando historia
Prome biaha ICAO ta manda un “All Women’s Team” riba un mision.
Desde comienso di aviacion na mundo, hende muhe tabata involucra den desaroyo di avion, helicopter y tambe biahenan espacial. Hende muhe den aviacion ta un causa cu ya for di aña 1907 ta den desaroyo. Y aunke cu tabata tin restriccionnan unda nan solamente tabata permiti pa fungi den un rol di apoyo den e industria, p.e. stewardess (flight attendant), esaki no a stop pa persigui careranan den e sector di aviacion.
Na aña 1970, participacion di hende muhe den e sector di aviacion a mira un aumento drastico desde segunda guerra mundial pero e porcentahe global di hende muhe den aviacion ainda ta hopi abou, cual ta aproximadamente 3 porciento.
Esfuersonan pa hisa e participacion di e ser femenino den tur area di aviacion ta un di e metanan cu ICAO (Organisacion Internacional di Aviacion Civil) ta trahando pe y den e ultimo siman, Aruba tabata tin e honor di ta e prome Pais cu ICAO ta manda un “All Women’s Team” di expertonan pa un mision.
Tambe tin cu duna palabra di elogio na nos profesionalnan femenino cu ta forma parti di e team di inspectornan, beleidsmedewerkers, y otro expertonan di Directie Luchtvaart Aruba y cu ta kibrando stigmanan(breaking barriers) encuanto hende muhe nan funcion, den e sector di aviacion aki na Aruba. Ta gradici tur e profesionalnan femenino aki pa tur e contribucion remarcabel y nan compromiso continuo pa eleva e nivel di aviacion aki na Aruba. Esaki sigur ta un logro remarcabel pa loke ta trata igualdad, diversidad y inclusion di genero. Un causa cu Gobierno di Aruba ta para firmemente p’e.
“E ta un honor pa Aruba por ta parti di e historia aki den aviacion, y ta actua como curashamento pa nos hendenan y sigur e futuro generacion cu ta soña di drenta e sector di aviacion”, minister di transporte, Sr. Ursell Arends ta remarca.


text:
Detenshon relashoná ku atrako.
KOMUNIKADO DI PRENSA 357/2022
20 yüli 2022
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon den un kaso di atrako i maltrato ku a keda kometé dia 14 di
yüni 2022, na altura di e krusada di Bahamasweg i Haitiweg, tim di atrako a realisá un
detenshon.
Djarason 20 di yüli 2022 alrededor di 06.10’or, personal di tim di atrako a detené na
Bahamasweg e hòmber sospechoso W.A.R. nasé na Kòrsou di 53 aña di edat, relashoná ku
e kaso ariba menshoná.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
‘Rocco’ i ‘Ataniro’ a graba: Videoclip pone pa keda lansa dia 23 òktober 2017
Rodrick ‘Rocco’ Franken i Janiro ‘Ataniro’ Eisden a graba parti di e videoclip ‘Dos Kachó’ na inisio di e siman aki, ku ta e promé siman di luna di òktober 2017. Ta trata aki di videoclip, ku ‘QD’, lo bai hasi posibel pa bira algu ku sigur ta bai dal duru i ta planiá pa sali kaya durante di e último siman di e luna aki. Esaki pa ta mas eksakto riba djaluna dia 23 òktober 2017.
Ryan ‘QD’ Navarro, kende ta bon konosí pa produkshonnan visual, ta hasiendo un gran trabou, unda den oranan di dia di e mainta di djamars dia 3 òktober, por a mira e duo ariba menshoná, den pleno grabashon, kual Trendsz ta kompartí ku bo. Tabata algu promé ku nan subi buelo di regreso pa Aruba.
Lo bira un clip ku lo pone atenshon na kontenido di e piesa ‘dos kachó’ ku e agrupashon musikal Buleria di Aruba a kaba di lansa. E videoclip ta konta tambe ku partisipashon di e hóbennan ku ta konosí pa e imitashonnan chistoso, ‘Jason Vic i su crew’. Pues garantia pa un videoclip ‘mas kalmèki ku nunka’.


text:
E siman aki Departamento di Integracion Maneho y Admision(DIMAS) a celebra nan di 15 aña di existencia, brindando servicio na henter comunidad di Aruba. E celebracion a bay manden man cu entregamento di certificado na empleadonan cu a traha henter aña sin meld AO. Tambe a reconoce empleadonancu tin hopi aña di servicio den e departamento.
Minister di Husticia, Seguridad y Integracion, mr. Andin Bikkera felicita e departamento y a gradici tur e empleadonan pa nanbon trabou. Ela recapitula tur e cambionan den ley cu a wordologra, e ley di Admishon cu desde 2007 no a conoce actualisacion y cu bow di su maneho a wordo modernisa na 2018 y 2021. Tambe a actualisa e decreto di admision, cu desde 2009 no a conoce mucho cambio, pa introduci entre otro regulacion pa atende cu peticionan di asilo, debi desde 2018 nos isla a conoce un aumento drastico y sin precedente di centenares. Tambe a actualisa e decreto di retribucion cu pavarios aña no a wordo adapta pa DIMAS y e situacion actual. Pues un adelanto substancial di cambionan den leynan relevante pa DIMAS despues di mas cu un decada.
DIMAS, Departamento di Integracion, Maneho y Admision di Stranhero ta operacional desde 1 di juli 2006 y ta situa na Paardenbaaistraat 11 na Oranjestad. DIMAS ta encarga primordialmente pa procesa peticionnan pa un permiso di estadia y residencia temporario of definitivo na Aruba (sea cu ta pa traha of no). Tambe DIMAS ta procesa peticionnan pa declaracion di constancia cu no ta rekeri di permiso of constancia cutin admision segun ley y peticionnan pa carta di re-entrada.
Anualmente DIMAS ta atende mas of menos 15 mil peticion, cuta entre 125 pa 180 cita pa dia. Sinembargo, door di e pandemia y crisis aña pasa, a procesa mas of menos 11 mil permiso. E nacionalidadnan cu ta domina, mescos cu añanan anterior, ta di ciudadanonan for di Latino America y di Caribe . “Verblijfsdoelen” cu a resalta aña pasa ta e permiso pa traha, arbeid in loon dienst; sigui pa esun di di famia (gezinsherenigingof gezinsvorming). E parti di personal domestico tambe ta un di nan cu a domina y esunnan cu tin un laso special cu Aruba, sea cu nan tin yiu na Aruba, of tin un status cu nan tabata casa cu un Arubiano y a keda mantene un permiso.
E orario di oficina di DIMAS tadi dialuna pa diabierna di 7:30am pa 12:00 pm y di 1:00 pm pa4:30 pm. DIMAS su callcenter 5221500 ta alcansabel durante orario di oficina. Tambe por dirigi un email pa DIMAS (24/7) na info@dimasaruba.aw of via Facebook/messenger: Departamento di Integracion, Maneho y Admision di Stranhero. Pa keda na altura di (cambionan den) procedura, proceso, maneho, download formulario y lista di rekisitonan y tambe pa traha bo cita online pa e diferente servicio y producto, bishita nanwebsite www.dimasaruba.com.


text:
Venezuelastraat – Driemasterstraat
Diadomingo marduga den careda di 3:30 unidadnan policial a bay tira un “spot check” ariba BaraBar. Na yegada polisnan a haya e porta dilanti cera, pues cu e polisnan no por drenta pa haci nan control, siendo cu paden tin hende. Durantre e control por bisa cu nan a bin haya sa di un entrada cu ta cay ariba Venezuelastraat , cu berdad e luga ta “cera” ora dunanan e ordo pa hacie.
Pero den realidad, e luga nunca no ta cera. Na banda polisnan a nota un entrada y esaki ta wordo usa como entrada y salida pa e bar.
Di e manera aki burlando di autoridad, momento cu nan bin pa duna nan ordo pa cera. Durante siman pasa esaki a sosode, manera nos a trece dilanti pero e dia ey autoridad lo no tawata na altura di e practica aki.
Paso si polis no haci esaki, esnan paden ta keda te merdia 12’or, si no ta mas laat. Y esaki ta causando hopi molester pa e area y habitantenan cu mester drumi pa bay traha mainta.
Pues pa awor tur wowo ta ariba Barabar, si no bin “ordo” di un of mas persona of di un caminda pa haci otro loke ley ta stipula.
Mester bisa si cu, no ta solamente e establecimiento nocturno aki so no ta mantene su mes na e orario stipula cu nan mester cera. Ta constantemente polis mester pasa diferente otro establecimientonan y hala nan atencion, cu nan a pasa e orario stipula pa cera.


text:
Latest Past Events
Webinar Professionalisering Digitale Informatiehuishouding Dutch CaribbeanOnline and JFK Education Center Aruba
Webinar Professionalisering Digitale Informatiehuishouding Dutch Caribbean Archivo Nacional Aruba tin e placer di informa y alaves invita bo(so) pa participa na e Webinarreeks "Professionalisering Digitale Informatiehuishouding Dutch Caribbean". E Webinarreeks […]
Celebracion dia di Rey na ANA!
Diasabra dia 27 di april proximo, Dia di Rey e celebracion grandi lo tuma lugar na Archivo Nacional Aruba. Riba e dia aki nos di Fundacion Amigonan di Archivo kier […]
Presentacion di un coleccion di palabranan di antes poco uza
Presentacion di un coleccion di palabranan di antes poco uza Archivo Nacional Aruba tin e grato placer di invita e comunidad di Aruba, especialmente esnan interesa den nos dushi idioma […]


text:
Mike cu Marisol a lubida con nan a introduci BAZV ? Na ultimo ora, sin conseho di Raad van Advies?
Diabierna atardi Gobernador di Aruba a yama e Trio Tripple M pa sucha nan kehonan. Mesora por conlcui cu nan keho no tin base legal. Nan kier reclama e hecho cu e presupuesto ta traha riba e base di BTW, pero a wordo cambia pa BBO. Esaki realmente no ta ningun violacion di ley. Ley di presupuesto ta strictamente pa mara e gastonan, pero no e entradanan. Con e entrada yega, si ta BTW, of BBO, no ta mucho revelante pa e ley.
Si nos wak bek den historia, Mike cu Marisol a introduci BAZV durante tratamento di prespuesto, sin cu esaki a pasa via Raad van Advies.
Pues, e hecho cu Gobierno a tuma un decision lihe, pa no introduci BTW, pa no causa mayor inflacion, pero mantene BBO, no tin ningun efecto riba e ley y tampoco ta ningun delito.
Gobierno di Mike cu Marisol tabatin e defictnan di mas grandi na Aruba, di 500 miyon rood! Awendia e defecit pa 2022 ta 148 miyon y di 2023 ta 25 miyon. Esaki ta muestra cu Gobierno di Aruba ta haciendo un trabao drechi.
Cu algun professor di Hulanda sinta den CAFT, no tin sentimento humano y kier goberna riba papel, pasando potlood cora den tur regel, ta keda na dje, na loke el’a siña den teoria. Den practica tin un pueblo cu mester come y mester wordo goberna y no ta asina sin mas ta tuma decision.
Marisol ta incomprendibel, pasobra, e mes ta pidi pa drecha e procesador di awa sushi na Bubali Plas, pero djey e mes ta bisa cu Gobierno no a cumpli cu 13 punto. Un di e puntonan ta pa elimina e inversion den e sistema na Bubali Plas. Awor? Ken ta compronde Marisol?